title: Odluka Komisije od 14. veljače 2012. o osnivanju stručne skupine za određivanje potreba politike u vezi s podacima o kriminalu i o stavljanju izvan snage Odluke 2006/581/EZ

text:
               19/Sv. 11

               HR

               Službeni list Europske unije

               255

         32012D0215(01)

               C 042/2

               SLUŽBENI LIST EUROPSKE UNIJE

         ODLUKA KOMISIJE
   od 14. veljače 2012.
   o osnivanju stručne skupine za određivanje potreba politike u vezi s podacima o kriminalu i o stavljanju izvan snage Odluke 2006/581/EZ
   (2012/C 42/02)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   budući da:

               (1)

               U skladu s člankom 67. stavkom 3. Ugovora o funkcioniranju Europske unije, Unija nastoji osigurati visoku razinu sigurnosti mjerama za sprečavanje kriminala, rasizma i ksenofobije i borbu protiv njih, te mjerama za koordinaciju i suradnju policije i pravosudnih tijela te drugih nadležnih tijela.

               (2)

               Priopćenje Komisije Europskom parlamentu, Vijeću i Europskom gospodarskom i socijalnom odboru doneseno u kolovozu 2006. naslovljeno „Razvoj sveobuhvatne i usklađene strategije EU za ocjenu kriminala i kaznenog pravosuđa: Akcijski plan EU 2006.– 2010. (1)”

               (3)

               Istodobno je Odlukom Komisije 2006/581/EZ od 7. kolovoza 2006. osnovana stručna skupina za potrebe u okviru politike u vezi s podacima o kriminalu i kaznenom pravosuđu (2) kao pomoć Komisiji pri provedbi toga Akcijskog plana. Mandat te skupine nije obnovljen.

               (4)

               Stockholmski program „Otvorena i sigurna Europa koja služi svojim državljanima i štiti ih” koji je usvojilo Europsko vijeće (3), poziva Komisiju da nastavi razvijati statističke alate za mjerenje kriminala i kriminalnih aktivnosti te mjere zacrtane i djelomično provedene Akcijskim planom EU 2006.– 2010.

               (5)

               Razmjena informacija i prikupljanje statističkih podataka u posebnim područjima, kao što su trgovina ljudima, pranje novca, kibernetički kriminal i korupcija u skladu su s predloženim mjerama uključenim u Priopćenje Komisije Europskom parlamentu i Vijeću „Provođenje strategije unutarnje sigurnosti EU: Pet koraka sigurnijoj Europi” (4).

               (6)

               Zbog nastavka korisnog rada koji je obavila skupina stručnjaka za potrebe u okviru politike u vezi s podacima o kriminalu i kaznenom pravosuđu od 2006., i uzimajući u obzir povećani interes za pouzdane statističke podatke o kriminalu na razini Unije, tu skupinu treba zamijeniti.

               (7)

               Izradu statističkih podataka Zajednice uređuju pravila Uredbe (EZ) br. 223/2009 Europskog parlamenta i Vijeća od 11. ožujka 2009. o europskoj statistici i stavljanju izvan snage Uredbe (EZ, Euratom) br. 1101/2008 Europskog parlamenta i Vijeća o dostavi povjerljivih statističkih podataka Statističkom uredu Europskih zajednica, Uredbe Vijeća (EZ) br. 322/97 o statistici Zajednice i Odluke Vijeća 89/382/EEZ, Euratom o osnivanju Odbora za statistički program Europskih zajednica (5). Mjere o uspostavi statističkih podataka Zajednice provode se u skladu s Odlukom br. 1578/2007/EZ Europskog parlamenta i Vijeća od 11. prosinca 2007. o Statističkom programu Zajednice od 2008. do 2012. (6) i njezinim godišnjim programima, uzimajući pritom u obzir načela navedena u Europskom kodeksu prakse koji je 24. veljače 2005. donio Odbor statističkog programa.

               (8)

               Stoga je potrebno osnovati stručnu skupinu Komisije u području statistike o kriminalu te utvrditi njezine zadaće i sastav.

               (9)

               Skupina treba pomoći pri određivanju potreba u okviru politike i savjetovati u vezi s određivanjem učinkovite uporabe pokazatelja i podataka u području kriminala.

               (10)

               Stručnu skupinu čine pojedinci nadležni za utvrđivanje potreba u okviru politike i savjetovanja u vezi s određivanjem učinkovite uporabe pokazatelja i podataka u području kriminala.

               (11)

               Treba utvrditi pravila za članove skupine o otkrivanju informacija, ne dovodeći pritom u pitanje pravila Komisije o sigurnosti, kako su utvrđena u Prilogu Odluci Komisije 2001/844/EZ, EZUČ, Euratom od 29. studenoga 2001. o izmjeni njezina internog poslovnika (7).

               (12)

               Osobni podaci članova skupine obrađuju se u skladu s Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom protoku takvih podataka (8).

               (13)

               Mandat članova skupine mora trajati pet godina tako da obuhvati provedbu razdoblja Akcijskog plana za razdoblje 2011. - 2015. o ocjeni kriminala i kaznenog pravosuđa u Europskoj uniji (9).

               (14)

               Odluku 2006/581/EZ treba staviti izvan snage.

               (15)

               Potrebno je odrediti razdoblje za primjenu ove Odluke. Komisija će pravodobno razmotriti je li to razdoblje uputno produljiti,

         DONIJELA JE OVU ODLUKU:
   Članak 1.
   Predmet
   Osniva se Stručna skupina Komisije za potrebe u okviru politike u vezi s podacima o kriminalu, dalje u tekstu „skupina”.
   Članak 2.
   Zadaća
   Zadaće skupine su:

               (a)

               pomagati Komisiji da, pri provođenju Akcijskog plana 2011. - 2015. o ocjeni kriminala i kaznenog pravosuđa u EU, uspostavi suradnju među državama članicama i drugim organizacijama i tijelima povezanim s tim područjem;

               (b)

               pomagati Komisiji utvrditi potrebe u okviru politike za pokazatelje i podatke na razini EU;

               (c)

               pomagati Komisiji pri razvoju zajedničkih pokazatelja;

               (d)

               savjetovati Komisiju o važnim istraživačkim i razvojnim potrebama ili rezultatima koje treba uzeti u obzir pri provedbi Akcijskog plana EU 2011. - 2015.;

               (e)

               savjetovati Komisiju o suradnji s predstavnicima privatnog i akademskog sektora, ili drugih odgovarajućih sektora, da se odgovarajuće znanje i iskustvo uključi u rad pri provedbi Akcijskog plana EU 2011. - 2015.;

               (f)

               unijeti razmjenu iskustva i dobre prakse u području statistike o kriminalu, a posebno u razvoju zajedničkih pokazatelja i prikupljanja usporedivih podataka.

         Članak 3.
   Savjetovanje
   Komisija se može savjetovati sa skupinom o svakom pitanju povezanom s mjerenjem kriminala.
   Članak 4.
   Članstvo – imenovanje
   1.   Skupina se sastoji od najviše 55 članova. Članovi su:

               (a)

               nacionalna javna tijela u području unutarnjih poslova ili druga odgovarajuća javna tijela država članica, zemalja kandidatkinja i zemlja članica Europskog udruženja za slobodnu trgovinu;

               (b)

               sljedeća tijela, mreže i agencije EU: Europska mreža za sprečavanje kriminala (EUCPN), Europski centar za praćenje droga i ovisnosti o drogama (EMCDDA), Eurojust, Europski policijski ured (Europol), Europska agencija za upravljanje operativnom suradnjom na vanjskim granicama država članica Europske unije (Frontex) i Agencija za temeljna prava (FRA);

               (c)

               sljedeće međunarodne organizacije i nevladine udruge s odgovarajućim stručnim iskustvom i znanjem pri analizi i oblikovanju podataka o kriminalu za potrebe politike: Vijeće Europe, Ured Ujedinjenih naroda za droge i sprečavanje kriminala (UNODC), Europska skupina za izvor podataka, Organizacije za europsku sigurnost i suradnju (OESS), Organizacije za gospodarsku suradnju i razvoj (OECD);

               (d)

               najmanje šest članova, koji su imenovani za djelovanje u svoje ime, sa stručnim znanjem stečenim, po mogućnosti, u akademskim istraživanjima za javna ili privatna sveučilišta ili u istraživačkim centrima država članica.

         2.   Članovi iz stavka 1. točaka (a), (b) i (c) imenuju stalnog stručnjaka i zamjenika kao svog predstavnika. Zamjenici automatski zamjenjuju stručnjake kad su odsutni.
   3.   Članove, izabrane među kandidatima koji su se javili na poziv za podnošenje prijava (vidjeti Prilog ovoj Odluci), imenuje generalni direktor DG za unutarnje poslove.
   4.   Na temelju poziva za podnošenje prijava, osobe koje su podnijele prijave i za koje je utvrđeno da su prikladni kandidati za članstvo u skupni, ali koje nisu imenovane, uz njihov pristanak stavljaju se na rezervni popis. Komisija taj popis upotrebljava za imenovanje zamjenika, ako je to potrebno.
   5.   Svi se članovi imenuju na pet godina. Članovi obavljaju svoje dužnosti do njihove zamjene ili do isteka mandata. Članovi se mogu ponovno imenovati.
   6.   Članovi koji više nisu u mogućnosti učinkovito sudjelovati u radu skupine, koji podnesu ostavku ili ne zadovoljavaju uvjete iz ovog članka ili članka 339. Ugovora, mogu biti zamijenjeni za razdoblje do isteka njihova mandata.
   7.   Pojedinci imenovani za djelovanje u svoje ime djeluju neovisno i u javnom interesu.
   8.   Imena pojedinaca koji su imenovani za djelovanje u svoje ime objavljuju se u registru stručnih skupina Komisije i drugih sličnih subjekata (dalje u tekstu: Registar) (10). Imena članova iz stavka 1. točaka (b) i (c) objavljuju se u registru. Imena javnih tijela iz stavka 1. točke (a) objavit će se u registru.
   9.   Osobni podaci vezani uz članove trebaju se prikupljati, obrađivati i objavljivati u skladu s Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (11).
   Članak 5.
   Djelovanje
   1.   Skupinom predsjeda predstavnik Komisije.
   2.   Komisija aktivnosti stručne skupine usklađuje s aktivnostima radne skupine Eurostata u području statistike kriminala i kaznenog pravosuđa. Komisija je odgovorna za usklađenost rada obiju skupina i nastoji, kad je to moguće, organizirati zajedničke sastanke.
   3.   U dogovoru sa službama Komisije, skupina može osnovati podskupine od najviše 15 članova za razmatranje posebnih pitanja na temelju opisa poslova koje određuje skupina. Takve se podskupine mogu raspustiti čim ispune svoje zadaće.
   4.   Predstavnik Komisije može pozvati stručnjake izvan skupine s posebnim znanjem o određenom predmetu koji je na dnevnom redu, da prigodno sudjeluju u radu skupine ili podskupine. Osim toga, predstavnik Komisije može dati status promatrača pojedincima, organizacijama, kako su definirani pravilom 8. stavkom 3. horizontalnih pravila o stručnim skupinama (12) te zemljama kandidatkinjama.
   5.   Članovi stručnih skupina te pozvani stručnjaci i promatrači moraju se pridržavati obveza čuvanja profesionalne tajne iz Ugovora i njihovih provedbenih pravila kao i pravila Komisije o sigurnosti u vezi sa zaštitom tajnih podataka EU iz Priloga Odluci Komisije 2001/844/EZ, EZUČ, Euratom. Ako te obveze ne poštuju, Komisija može poduzeti sve odgovarajuće mjere.
   6.   Sastanci stručnih skupina i podskupina održavaju se u prostorijama Komisije. Komisija osigurava tajničke usluge. Dužnosnici Komisije, koje zanimaju rasprave, mogu sudjelovati na sastancima skupine ili njezinih podskupina.
   7.   Skupina donosi svoj poslovnik na temelju standardnog poslovnika za stručne skupine.
   8.   Komisija objavljuje relevantne informacije o aktivnostima skupine u samom registru ili vezom iz registra na internetsku stranicu DG za unutarnje poslove.
   Članak 6.
   Troškovi sastanaka
   1.   Sudionici u aktivnostima skupine za svoje usluge ne dobivaju naknadu.
   2.   Komisija sudionicima u aktivnostima skupine vraća putne troškove i plaća dnevnice u skladu s važećim odredbama Komisije.
   3.   Ti se troškovi nadoknađuju u granicama raspoloživih proračunskih sredstava u okviru godišnjeg postupka raspodjele sredstava.
   Članak 7.
   Stavljanje izvan snage
   Odluka 2006/581/EZ stavlja se izvan snage.
   Članak 8.
   Stupanje na snagu i primjena
   Ova Odluka stupa na snagu na dan objave u Službenom listu Europske unije i primjenjuje se pet godina.

      Sastavljeno u Bruxellesu 14. veljače 2012.

            Za Komisiju

            Predsjednik

         José Manuel BARROSO

      (1)  COM(2006) 437 konačna verzija.

      (2)  SL L 234, 29.8.2006., str. 29.

      (3)  SL C 115, 4.5.2010., str. 21.

      (4)  COM(2010) 673 konačna verzija.

      (5)  SL L 87, 31.3.2009., str. 164.

      (6)  SL L 344, 28.12.2007., str. 15.

      (7)  SL L 317, 3.12.2001., str. 1.

      (8)  SL L 8, 12.1.2001., str. 1.

      (9)  Priopćenje Komisije Europskom parlamentu i Vijeću se priprema.

      (10)  Članovi koji ne žele da im se imena objave, mogu zatražiti izuzeće od tog propisa. Zahtjev za izuzećem objave imena člana stručne skupine smatra se utemeljenim kad bi objavljivanje ugrozilo njegovu sigurnost ili integritet ili neutemeljeno posegnulo u njegovu privatnost.

      (11)  Vidjeti bilješku 8.

      (12)  C(2010) 7649 konačna verzija.
   PRILOG

      Poziv za prikupljanje prijava za izbor stručnjaka koji će, za djelovanje u svoje ime, biti imenovani u skupinu stručnjaka za potrebe u okviru politike za podatke o kriminalu

   Komisija je Odlukom C(2012) 721 od 14. veljače 2012. (1) osnovala stručnu skupinu za potrebe u okviru politike za podatke o kriminalu. Komisija predsjeda skupinom i može se savjetovati sa skupinom o svakom pitanju povezanom s mjerenjem kriminala.
   Stručna skupina ima sljedeće zadaće:

               (a)

               pomagati Komisiji da, pri provođenju Akcijskog plana 2011. - 2015. o ocjeni kriminala i kaznenog pravosuđa u Europskoj uniji, uspostavi suradnju među državama članicama i drugim organizacijama i tijelima povezanim s tim područjem (2);

               (b)

               pomagati Komisiji da utvrdi potrebe u okviru politike za pokazatelje i podatke o kriminalu na razini EU;

               (c)

               pomagati Komisiji pri razvoju zajedničkih pokazatelja;

               (d)

               savjetovati Komisiju o važnim istraživačkim i razvojnim potrebama ili rezultatima koje treba uzeti u obzir pri provedbi navedenog plana EU;

               (e)

               savjetovati Komisiju o suradnji s predstavnicima privatnog i akademskog sektora, ili drugih odgovarajućih sektora, da se odgovarajuće znanje i iskustvo uključi u rad pri provedbi navedenog plana EU;

               (f)

               unijeti razmjenu iskustava i dobre prakse u području statistike o kriminalu, a posebno u razvoju zajedničkih pokazatelja i prikupljanja usporedivih podataka.

         Stručnu će skupinu sastavljati nacionalna javna tijela u području unutarnjih poslova država članica EU, zemlje kandidati i države EFTA-e; odgovarajuća tijela, mreže i agencije EU-a; odgovarajuće međunarodne i nevladine udruge; pojedini stručnjaci imenovani za djelovanje u svoje ime sa stručnim znanjem stečenim po mogućnosti akademskim istraživanjem.
   Komisija za zadnju kategoriju objavljuje poziv za prikupljanje prijava za odabir članova stručne skupine.
   Stručna skupina sastoji se od najviše 55 članova od kojih se najmanje šest imenuje za djelovanje u svoje ime u skladu s člankom 4. navedene Odluke.
   Od mogućih stručnjaka očekuje se da imaju, ili da su imali, položaj na javnom ili privatnom sveučilištu ili istraživačkom centru u jednoj od država članica EU-a. Komisija će pri ocjeni zahtjeva uzimati u obzir sljedeće kriterije:

               (a)

               Dokazanu osposobljenost, visoku razinu profesionalne uspješnosti i iskustva (najmanje osam godina), uključujući na europskoj i/ili međunarodnoj razini, u području kriminologije, kaznenog pravosuđa i/ili s tim povezanim područjima. Iskustvo u specifičnim područjima kriminala kao što je financijski kriminal, trgovina ljudima, korupcija, kibernetički kriminal i viktimizacija bit će prednost pri izboru.

               (b)

               Prethodno sudjelovanje u odgovarajućim EU/međunarodnim skupinama ili odborima smatrat će se prednošću.

               (c)

               Dokazanu sposobnost obavljanja poslova na engleskom jeziku.

               (d)

               Uravnoteženost stručne skupine s obzirom na zastupljenost kandidata, spola i zemljopisnog podrijetla (3).

               (e)

               Potrebu za postizanjem ravnoteže stručnog znanja u različitim područjima kriminala, uključujući financijski kriminal, trgovinu ljudima, korupciju, kibernetički kriminal i viktimizaciju, te stručnog znanja iz različitih aspekata, npr. u vezi s definicijama, pokazateljima, statistikom, analizom i tumačenjem.

               (f)

               Potrebu nastavka rada stručne skupine osnovane Odlukom Komisije u kolovozu 2006.

               (g)

               Članovi skupine moraju biti državljani države članice Europske unije ili, ako je primjereno, zemlje kandidatkinje, ili zemlje potencijalne kandidatkinje, ili države članice Europskog udruženja za slobodnu trgovinu.

         Navedeni dokazi ocjenjivat će se na temelju ispunjenog životopisa i obrasca za prijavu.
   Prijavu je moguće podnijeti samo ispunjavanjem predloška obrasca za prijavu (Dodatak) i predloška životopisa (4). Kandidati moraju u svojoj prijavi jasno navesti područje u kojem imaju posebno stručno znanje.
   Valjano potpisane prijave moraju se poslati najkasnije 20 radnih dana od datuma objave poziva za prikupljanje prijava u Službenom listu Europske unije, elektroničkom poštom ili na sljedeću adresu:

               Europska komisija

               Directorate-General Home Affairs

               Unit A2 Secretariat

               LX 46 3/131

               1049 Bruxelles/Brussel

               BELGIQUE/BELGIË

         HOME-STATS-GROUP@ec.europa.eu
   BELGIQUE/BELGIË
   Kad se prijave šalju elektroničkom poštom, datum slanja smatra se datum elektroničke pošte.
   Kad se prijave šalju poštom, datum slanja smatra se datum poštanskog žiga.
   Komisija odabire članove koji djeluju u svoje ime na razdoblje od pet godina. Članovi daju Komisiji neovisno mišljenje bez vanjskih utjecaja i poštuju uvjete povjerljivosti iz članka 5. Odluke Komisije o osnivanju stručne skupine. Djeluju neovisno i u javnom interesu.
   Komisija članovima podmiruje putne troškove i plaća dnevnice povezane s aktivnostima stručne skupine i u skladu s važećim odredbama Komisije te u granicama raspoloživih proračunskih sredstava. Članovi za obavljanje svojih dužnosti ne primaju naknadu.
   Imena stručnjaka koji su imenovani da djeluju u svoje ime objavit će se u registru stručnih skupina Komisije i drugih sličnih subjekata (5) te na internetskoj stranici DG za unutarnje poslove.
   Osobni podaci prikupljaju se, obrađuju i objavljuju u skladu s odredbama Uredbe (EZ) br. 45/2001 (6).
   Za daljnje informacije obratite se na g. Athinu KARVOUNARAKI, telefon + 32 22999070, e-mail athina.karvounaraki@ec.europa.eu
   Informacije o rezultatima poziva za prikupljanje prijava objavit će se najmanje na internetskoj stranici DG za unutarnje poslove i, ako je potrebno, u Službenom listu Europske unije.

      (1)  SL C 42, 15.2.2012., str. 2.

      (2)  Priopćenje Komisije Europskom parlamentu i Vijeću se priprema.

      (3)  Odluka Komisije 2000/407/EZ od 19. lipnja 2000. o uravnoteženoj zastupljenosti obaju spolova u odborima i stručnim skupinama koje osniva Komisija (SL L 154, 27.6.2000., str. 34.).

      (4)  Svi životopisi (CV) moraju se podnijeti u europskom formatu http://europass.cedefop.europa.eu/en/documents/curriculum-vitae/templates-instructions

      (5)  Članovi koji ne žele da im se imena objave mogu zatražiti izuzeće od tog propisa. Zahtjev za izuzećem objave imena člana stručne skupine smatra se utemeljenim kad bi objavljivanje ugrozilo njegovu sigurnost ili integritet ili neutemeljeno posegnulo u njegovu privatnost.

      (6)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti osoba u vezi s obradom osobnih podataka u institucijama i tijelima Zajednice i o slobodnom protoku takvih podataka (SL L 8, 12.1.2001., str. 1.).
   Dodatak


title: Odluka (EU) 2017/343 Europskog parlamenta i Vijeća od 14. prosinca 2016. o mobilizaciji Fonda solidarnosti Europske unije kako bi se omogućila isplata predujmova u opći proračun Unije za 2017.

text:
               28.2.2017

               HR

               Službeni list Europske unije

               L 50/55

         ODLUKA (EU) 2017/343 EUROPSKOG PARLAMENTA I VIJEĆA
   od 14. prosinca 2016.
   o mobilizaciji Fonda solidarnosti Europske unije kako bi se omogućila isplata predujmova u opći proračun Unije za 2017.
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije (1), a posebno njezin članak 4.a stavak 4.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 11.,
   uzimajući u obzir prijedlog Europske komisije,
   budući da:

               (1)

               Fondom solidarnosti Europske unije („Fond”) Uniji se želi omogućiti da brzo, učinkovito i fleksibilno reagira na hitne situacije i pokaže solidarnost prema stanovništvu iz regija pogođenih prirodnim katastrofama.

               (2)

               Sredstva Fonda ne smiju premašivati najveći iznos od 500 000 000 EUR (po cijenama iz 2011.), kako je utvrđeno člankom 10. Uredbe Vijeća (EU, Euratom) br. 1311/2013 (3).

               (3)

               Člankom 4.a stavkom 4. Uredbe (EZ) br. 2012/2002 utvrđeno je da se, kad je to potrebno kako bi se osigurala pravodobna dostupnost proračunskih sredstava, iz Fonda može mobilizirati iznos do najviše 50 000 000 EUR za isplatu predujmova, pri čemu se u opći proračun Unije unose odgovarajuća odobrena sredstva.

               (4)

               Kako bi se osigurala pravodobna dostupnost dostatnih proračunskih sredstava u općem proračunu Unije za 2017., potrebno je mobilizirati sredstva Fonda u iznosu od 50 000 000 EUR za isplatu predujmova.

               (5)

               Kako bi se vrijeme za mobilizaciju Fonda svelo na najmanju moguću mjeru, ova bi se Odluka trebala primjenjivati od 1. siječnja 2017.,

         DONIJELI SU OVU ODLUKU:
   Članak 1.
   U okviru općeg proračuna Unije za financijsku godinu 2017. mobilizira se Fond solidarnosti Europske unije kako bi se osigurao iznos od 50 000 000 EUR u odobrenim sredstvima za preuzete obveze i odobrenim sredstvima za plaćanje predujmova.
   Članak 2.
   Ova Odluka stupa na snagu na dan objave u Službenom listu Europske unije.
   Primjenjuje se od 1. siječnja 2017.

      Sastavljeno u Strasbourgu 14. prosinca 2016.

            Za Europski parlament

            Predsjednik

         M. SCHULZ

            Za Vijeće

            Predsjednik

         I. KORČOK

      (1)  SL L 311, 14.11.2002., str. 3.

      (2)  SL C 373, 20.12.2013., str. 1.

      (3)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).


title: Odluka Komisije od 22. studenoga 2007. o sklapanju sporazumâ u obliku razmjene pisama između Europske zajednice za atomsku energiju (Euratom) i Švicarske Konfederacije (Švicarske) o primjeni Sporazuma ITER, Sporazuma o povlasticama i imunitetima za ITER i Sporazuma o širem pristupu na državnom području Švicarske te o članstvu Švicarske u Europskom zajedničkom poduzeću za ITER i razvoj energije fuzije

text:
               22.11.2007

               HR

               L 020/

      SPORAZUM

   u obliku razmjene pisama između Europske zajednice za atomsku energiju i Švicarske Konfederacije o primjeni Sporazuma o osnivanju Međunarodne organizacije za energiju fuzije ITER za zajedničku provedbu projekta ITER, Sporazuma o povlasticama i imunitetima Međunarodne organizacije za energiju fuzije ITER za zajedničku provedbu projekta ITER i Sporazuma između Euratoma i Vlade Japana o zajedničkoj provedbi aktivnosti šireg pristupa u području istraživanja energije fuzije na državnom području Švicarske Konfederacije
   Poštovani gospodine Povjereniče,
   čast mi je obavijestiti Vas da su švicarska tijela primila na znanje sadržaj Odluke Vijeća EU-a od 25. rujna 2006. (12731/06) o sklapanju Sporazuma o osnivanju Međunarodne organizacije za energiju fuzije ITER za zajedničku provedbu projekta ITER i Odluke Vijeća od 30. siječnja 2007. (5455/07) o sklapanju Sporazuma između Vlade Japana i Europske zajednice za atomsku energiju (Euratom) o zajedničkoj provedbi aktivnosti šireg pristupa u području istraživanja energije fuzije.
   Švicarska Konfederacija („Švicarska”) suglasna je s primjenom Sporazuma o osnivanju Međunarodne organizacije za energiju fuzije ITER za zajedničku provedbu projekta ITER (Sporazum ITER, Prilog I.) i Sporazuma između Euratoma i Vlade Japana o zajedničkoj provedbi aktivnosti šireg pristupa u području istraživanja energije fuzije (Sporazum o širem pristupu, Prilog II.) na svojem državnom području, kako je navedeno u članku 21. Sporazuma ITER, odnosno u članku 26. Sporazuma o širem pristupu. Primjena ovih sporazuma na Švicarsku predstavlja nastavak postojeće obveze u području istraživanja fuzije u duhu članka 3. stavka 3. Sporazuma o suradnji od 14. rujna 1978. između Švicarske i Euratoma u području kontrolirane nuklearne fuzije i fizike plazme. Pored toga, ona predstavlja provedbu intenzivne suradnje u području znanstvenog i tehničkog istraživanja, kako je navedeno u Sporazumu o sudjelovanju u Sedmim okvirnim programima Europske zajednice i Euratoma.
   U pogledu primjene ovih sporazuma na Švicarsku, Euratom i Švicarska uzajamnom suglasnošću dogovorili su se oko sljedećih točaka:

               (a)

               Švicarski državljani s punim građanskim pravima imaju pod istim uvjetima kao i državljani država članica EU-a pravo:

                           —

                           da ih Euratom imenuje za predstavnike u Vijeću Organizacije za energiju fuzije ITER (članak 6. stavak 1. Sporazuma ITER),

                           —

                           da ih Vijeće Organizacije za energiju fuzije ITER imenuje za članove višeg osoblja (članak 6. stavak 7. točke d) Sporazuma ITER),

                           —

                           biti dio osoblja koje Euratom upućuje u Međunarodnu organizaciju za energiju fuzije ITER (članak 7. stavak 2. Sporazuma ITER),

                           —

                           da ih Međunarodna organizacija za energiju fuzije ITER izravno zaposli imenovanjem od strane glavnog direktora Organizacije za energiju fuzije ITER (članak 7. stavak 2. i stavak 4. točka (b) Sporazuma ITER),

                           —

                           da ih Euratom imenuje za predstavnike u upravljačkom odboru za aktivnosti šireg pristupa i projektnim odborima za aktivnosti šireg pristupa (članci 3. i 5. Sporazuma o širem pristupu),

                           —

                           da ih upravljački odbor imenuje za članove osoblja tajništva (članak 4. Sporazuma o širem pristupu),

                           —

                           da ih Euratom uputi za aktivnosti šireg pristupa, tj. kao članove projektnih timova ili vođe projekata (članak 6. Sporazuma o širem pristupu).

               (b)

               U skladu s člankom 12. Sporazuma, ITER Švicarska je suglasna da se Sporazum o povlasticama i imunitetima Međunarodne organizacije za energiju fuzije ITER za zajedničku provedbu projekta ITER (ITER-API, Prilog III.) primjenjuje na Švicarsku u skladu s člankom 24. ITER-API. Švicarska je također suglasna da se povlastice i imuniteti iz Sporazuma o širem pristupu primjenjuju na njezinom državnom području u skladu s člankom 13. i člankom 14. stavkom 5. Sporazuma o širem pristupu.

         Prilozi od I. do III. čine sastavni dio ovog pisma.
   Euratom se savjetuje sa švicarskim tijelima ako je potrebno izmijeniti Sporazum ITER, Sporazum o širem pristupu ili ITER-API, navedene u ovoj razmjeni pisama. Za svaku izmjenu koja bi imala utjecaja na obveze Švicarske potreban je njezin služben pristanak prije nego što one stupe na snagu za Švicarsku.
   Ovo dogovoreno proširenje na Švicarsku privremeno se primjenjuje od dana odgovora Komisije na ovo pismo. Primjena ove razmjene pisama ostaje privremena sve dok švicarski parlament ne donese odluku o proširenju njezina sadržaja na Švicarsku. Švicarska obavješćuje Euratom o okončanju unutarnjih postupaka odobrenja. Razmjena pisama stupa na snagu na dan kada Euratom primi tu obavijest. Primjena različitih sporazuma, navedenih u ovom pismu, na Švicarsku prestaje ako Švicarska prestane biti članicom Europskog zajedničkog poduzeća za ITER i razvoj energije fuzije.
   Euratom obavješćuje Međunarodnu organizaciju za energiju fuzije ITER i Vladu Japana o ovom pismu o primjeni Sporazuma ITER i Sporazuma o širem pristupu na Švicarsku.
   S poštovanjem,

      Bernhard MARFURT

         Šef Misije Švicarske pri Europskoj uniji

      PRILOG I.

         Sporazum o osnivanju Međunarodne organizacije za energiju fuzije ITER za zajedničku provedbu projekta ITER

            (Tekst Sporazuma o osnivanju Međunarodne organizacije za energiju fuzije ITER za zajedničku provedbu projekta ITER (1) ovdje se ne navodi)

      PRILOG II.

         Sporazum između Vlade Japana i Europske zajednice za atomsku energiju o zajedničkoj provedbi aktivnosti šireg pristupa u području istraživanja energije fuzije

            (Tekst Sporazuma između Vlade Japana i Europske zajednice za atomsku energiju o zajedničkoj provedbi aktivnosti šireg pristupa u području istraživanja energije fuzije (2) ovdje se ne navodi)

      PRILOG III.

         Sporazum o povlasticama i imunitetima Međunarodne organizacije za energiju fuzije ITER za zajedničku provedbu projekta ITER

            (Tekst Sporazuma o povlasticama i imunitetima Međunarodne organizacije za energiju fuzije ITER za zajedničku provedbu projekta ITER (3) ovdje se ne navodi)

   Poštovani,
   pozivajući se na Vaše pismo od 5. studenoga 2007. koje glasi:
   „Poštovani gospodine Povjereniče,
   čast mi je obavijestiti Vas da su švicarska tijela primila na znanje sadržaj Odluke Vijeća EU-a od 25. rujna 2006. (12731/06) o sklapanju Sporazuma o osnivanju Međunarodne organizacije za energiju fuzije ITER za zajedničku provedbu projekta ITER i Odluke Vijeća od 30. siječnja 2007. (5455/07) o sklapanju Sporazuma između Vlade Japana i Europske zajednice za atomsku energiju (Euratom) o zajedničkoj provedbi aktivnosti šireg pristupa u području istraživanja energije fuzije.
   Švicarska Konfederacija (‚Švicarska’) suglasna je s primjenom Sporazuma o osnivanju Međunarodne organizacije za energiju fuzije ITER za zajedničku provedbu projekta ITER (Sporazum ITER, Prilog I.) i Sporazuma između Euratoma i Vlade Japana o zajedničkoj provedbi aktivnosti šireg pristupa u području istraživanja energije fuzije (Sporazum o širem pristupu, Prilog II.) na svojem državnom području, kako je navedeno u članku 21. Sporazuma ITER, odnosno u članku 26. Sporazuma o širem pristupu. Primjena ovih sporazuma na Švicarsku predstavlja nastavak postojeće obveze u području istraživanja fuzije u duhu članka 3. stavka 3. Sporazuma o suradnji od 14. rujna 1978. između Švicarske i Euratoma u području kontrolirane nuklearne fuzije i fizike plazme. Pored toga, ona predstavlja provedbu intenzivne suradnje u području znanstvenog i tehničkog istraživanja, kako je navedeno u Sporazumu o sudjelovanju u Sedmim okvirnim programima Europske zajednice i Euratoma.
   U pogledu primjene ovih sporazuma na Švicarsku, Euratom i Švicarska uzajamnom suglasnošću dogovorili su se oko sljedećih točaka:

               (a)

               Švicarski državljani s punim građanskim pravima imaju pod istim uvjetima kao i državljani država članica EU-a pravo:

                           —

                           da ih Euratom imenuje za predstavnike u Vijeću Organizacije za energiju fuzije ITER (članak 6. stavak 1. Sporazuma ITER),

                           —

                           da ih Vijeće Organizacije za energiju fuzije ITER imenuje za članove višeg osoblja (članak 6. stavak 7. točke d) Sporazuma ITER),

                           —

                           biti dio osoblja koje Euratom upućuje u Međunarodnu organizaciju za energiju fuzije ITER (članak 7. stavak 2. Sporazuma ITER),

                           —

                           da ih Međunarodna organizacija za energiju fuzije ITER izravno zaposli imenovanjem od strane glavnog direktora Organizacije za energiju fuzije ITER (članak 7. stavak 2. i stavak 4. točka (b) Sporazuma ITER),

                           —

                           da ih Euratom imenuje za predstavnike u upravljačkom odboru za aktivnosti šireg pristupa i projektnim odborima za aktivnosti šireg pristupa (članci 3. i 5. Sporazuma o širem pristupu),

                           —

                           da ih upravljački odbor imenuje za članove osoblja tajništva (članak 4. Sporazuma o širem pristupu),

                           —

                           da ih Euratom uputi za aktivnosti šireg pristupa, tj. kao članove projektnih timova ili vođe projekata (članak 6. Sporazuma o širem pristupu).

               (b)

               U skladu s člankom 12. Sporazuma ITER Švicarska je suglasna da se Sporazum o povlasticama i imunitetima Međunarodne organizacije za energiju fuzije ITER za zajedničku provedbu projekta ITER (ITER-API, Prilog III.) primjenjuje na Švicarsku u skladu s člankom 24. ITER-API. Švicarska je također suglasna da se povlastice i imuniteti iz Sporazuma o širem pristupu primjenjuju na njezinom državnom području u skladu s člankom 13. i člankom 14. stavkom 5. Sporazuma o širem pristupu.

         Prilozi od I. do III. čine sastavni dio ovog pisma.
   Euratom se savjetuje sa švicarskim tijelima ako je potrebno izmijeniti Sporazum ITER, Sporazum o širem pristupu ili ITER-API, navedene u ovoj razmjeni pisama. Za svaku izmjenu koja bi imala utjecaja na obveze Švicarske potreban je njezin služben pristanak prije nego što one stupe na snagu za Švicarsku.
   Ovo dogovoreno proširenje na Švicarsku privremeno se primjenjuje od dana odgovora Komisije na ovo pismo. Primjena ove razmjene pisama ostaje privremena sve dok švicarski parlament ne donese odluku o proširenju njezina sadržaja na Švicarsku. Švicarska obavješćuje Euratom o okončanju unutarnjih postupaka odobrenja. Razmjena pisama stupa na snagu na dan kada Euratom primi tu obavijest. Primjena različitih sporazuma, navedenih u ovom pismu, na Švicarsku prestaje ako Švicarska prestane biti članicom Europskog zajedničkog poduzeća za ITER i razvoj energije fuzije.
   Euratom obavješćuje Međunarodnu organizaciju za energiju fuzije ITER i Vladu Japana o ovom pismu o primjeni Sporazuma ITER i Sporazuma o širem pristupu na Švicarsku.”
   Čast mi je obavijestiti Vas da je Europska zajednica za atomsku energiju suglasna s tim pismom.
   S poštovanjem,
   U ime Europske zajednice za atomsku energiju

      Janez POTOČNIK

      (1)   SL L 358, 16.12.2006., str. 62.

      (2)  SL L 246, 21.9.2007., str. 34.

      (3)  SL L 358, 16.12.2006., str. 82.
 ---documentbreak---

               12/Sv. 002

               HR

               Službeni list Europske unije

               215

         32008D0072

               L 020/11

               SLUŽBENI LIST EUROPSKE UNIJE

               22.11.2007.

      ODLUKA KOMISIJE

   od 22. studenoga 2007.
   o sklapanju sporazumâ u obliku razmjene pisama između Europske zajednice za atomsku energiju (Euratom) i Švicarske Konfederacije (Švicarske) o primjeni Sporazuma ITER, Sporazuma o povlasticama i imunitetima za ITER i Sporazuma o širem pristupu na državnom području Švicarske te o članstvu Švicarske u Europskom zajedničkom poduzeću za ITER i razvoj energije fuzije
   (2008/72/Euratom)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. treći stavak,
   uzimajući u obzir Odluku Vijeća 2006/976/Euratom (1) od 19. prosinca 2006. o posebnom programu za provedbu Sedmog okvirnog programa Europske zajednice za atomsku energiju (Euratom) za aktivnosti u području nuklearnih istraživanja i osposobljavanja,
   uzimajući u obzir Odluku Vijeća od 25. rujna 2006. o sklapanju, od strane Komisije, Sporazuma o osnivanju Međunarodne organizacije za energiju fuzije ITER za zajedničku provedbu projekta ITER („Sporazum ITER”), Dogovora o privremenoj primjeni Sporazuma o osnivanju Međunarodne organizacije za energiju fuzije ITER za zajedničku provedbu projekta ITER i Sporazuma o povlasticama i imunitetima Međunarodne organizacije za energiju fuzije ITER za zajedničku provedbu projekta ITER („Sporazum o povlasticama i imunitetima za ITER”),
   uzimajući u obzir Odluku Vijeća 2007/614/Euratom od 30. siječnja 2007. (2) o sklapanju, od strane Komisije, Sporazuma između Europske zajednice za atomsku energiju i Vlade Japana o zajedničkoj provedbi aktivnosti šireg pristupa u području istraživanja energije fuzije („Sporazum o širem pristupu”),
   uzimajući u obzir Odluku Vijeća 2007/198/Euratom od 27. ožujka 2007. (3) o osnivanju Europskog zajedničkog poduzeća za ITER i razvoj energije fuzije („Zajedničko poduzeće”) i davanju povlastica tom poduzeću (Odluka 2007/198/Euratom),
   uzimajući u obzir Sporazum o suradnji između Europske zajednice za atomsku energiju i Švicarske Konfederacije u području kontrolirane termonuklearne fuzije i fizike plazme (4),
   budući da:

               (1)

               U Sporazumu ITER, Sporazumu o povlasticama i imunitetima za ITER i Sporazumu o širem pristupu predviđa se njihova primjena i na državno područje Švicarske Konfederacije, koja sudjeluje u programu Euratoma za fuziju kao potpuno pridružena treća država, u skladu s Ugovorom o Euratomu ili pripadajućim sporazumom.

               (2)

               Odluka 2007/198/Euratom i njoj priložen Statut („Statut”) predviđaju članstvo trećih zemalja u Zajedničkom poduzeću, koje su s Euratomom sklopile sporazum o suradnji u području kontrolirane nuklearne fuzije kojim se njihovi istraživački programi povezuju s programima Euratoma te koje su izrazile želju da postanu članice Zajedničkog poduzeća.

               (3)

               Prilog I. Statutu već predviđa pravo glasovanja Švicarske u upravnom odboru Zajedničkog poduzeća u svojstvu njegove članice.

               (4)

               Švicarska, koja značajno pridonosi programu Euratoma za istraživanje energije fuzije, službeno je izrazila svoju namjeru da postane članicom Zajedničkog poduzeća za početno razdoblje trajanja Sedmog okvirnog programa Euratoma.

               (5)

               U interesu je Zajednice da se sa Švicarskom službeno dogovori primjena Sporazuma ITER, Sporazuma o povlasticama i imunitetima za ITER i Sporazuma o širem pristupu na državnom području Švicarske te modaliteti švicarskog članstva u Zajedničkom poduzeću,

         ODLUČILA JE:
   Članak 1.
   1.   Ovime se u ime Zajednice odobrava sklapanje Sporazuma u obliku razmjene pisama između Europske zajednice za atomsku energiju i Švicarske Konfederacije o primjeni Sporazuma o osnivanju Međunarodne organizacije za energiju fuzije ITER za zajedničku provedbu projekta ITER, Sporazuma o povlasticama i imunitetima Međunarodne organizacije za energiju fuzije ITER za zajedničku provedbu projekta ITER i Sporazuma između Euratoma i Vlade Japana o zajedničkoj provedbi aktivnosti šireg pristupa u području istraživanja energije fuzije na državnom području Švicarske Konfederacije.
   2.   Tekst Sporazuma priložen je ovoj Odluci kao Prilog I.
   Članak 2.
   1.   Ovime se u ime Zajednice odobrava sklapanje Sporazuma u obliku razmjene pisama između Europske zajednice za atomsku energiju i Švicarske Konfederacije o članstvu Švicarske u Europskom zajedničkom poduzeću za ITER i razvoj energije fuzije.
   2.   Tekst Sporazuma priložen je ovoj Odluci kao Prilog II.
   Članak 3.
   Član Komisije zadužen za istraživanje ili osoba koju on odredi ovime se ovlašćuje da u ime Zajednice potpiše pisma navedena u člancima 1. i 2.

      Sastavljeno u Bruxellesu 22. studenoga 2007.

            Za Komisiju

         Janez POTOČNIK

            Član Komisije

      (1)  SL L 400, 30.12.2006., str. 404., kako je ispravljena u SL L 54, 22.2.2007., str. 139.-148.

      (2)  SL L 246, 21.9.2007., str. 32.

      (3)  SL L 90, 30.3.2007., str. 58.

      (4)  SL L 242, 4.9.1978., str. 2. kako je izmijenjen protokolom o izmjeni Sporazuma o suradnji, SL L 116, 30.4.1982., str. 21.
   PRILOG I.

   PRILOG II.

    ---documentbreak--- NA ---documentbreak---

               22.11.2007

               HR

               L 020/

      SPORAZUM

   u obliku razmjene pisama između Europske zajednice za atomsku energiju i Švicarske Konfederacije o članstvu Švicarske u Europskom zajedničkom poduzeću za ITER i razvoj energije fuzije
   Poštovani gospodine Povjereniče,
   Dana 18. srpnja 2006. Švicarska Konfederacija („Švicarska”) obavijestila je Komisiju o svojem interesu za Europsko zajedničko poduzeće za ITER i razvoj energije fuzije.
   Drago mi je obavijestiti Vas da su švicarska tijela primila na znanje sadržaj Odluke Vijeća 2007/198/Euratom od 27. ožujka 2007. o osnivanju Europskog zajedničkog poduzeća za ITER i razvoj energije fuzije („Zajedničko poduzeće”). Švicarska je posebno svjesna mogućnosti za treće zemlje da postanu članice Zajedničkog poduzeća pod uvjetom da su s Euratomom sklopile sporazum o suradnji u području kontrolirane nuklearne fuzije, kojim se njihovi istraživački programi povezuju s programima Euratoma.
   Čast mi je u ime Švicarske izjaviti da Švicarska u skladu s člankom 2. točkom (c) gore spomenute Odluke Vijeća izražava želju da postane članicom Zajedničkog poduzeća. To će članstvo biti temelj trajne suradnje između Euratoma i Švicarske. Ono će predstavljati nastavak postojećih obveza u istraživanju fuzije u skladu s člankom 3. stavkom 3. Sporazuma o suradnji od 14. rujna 1978. između Euratoma i Švicarske u području kontrolirane nuklearne fuzije i fizike plazme. Pored toga, to će članstvo predstavljati provedbu intenzivne suradnje u području znanstvenog i tehničkog istraživanja, kako je navedeno u Sporazumu o sudjelovanju u Sedmim okvirnim programima Europske zajednice i Euratoma.
   S obzirom na želju Švicarske da postane članicom Zajedničkog poduzeća, bio bih Vam zahvalan ako biste potvrdili da se Komisija koja predstavlja Euratom slaže sa sljedećim tumačenjem:

      Neovisno o članku 12. stavku 2. točki (a) i članku 82. stavku 3. točki (a) Uredbe Vijeća (EEZ, Euratom, EZUČ) br. 259/68 od 29. veljače 1968. o utvrđivanju Pravilnika o osoblju za dužnosnike Europskih zajednica i Uvjeta zaposlenja ostalih službenika Europskih zajednica te u skladu s člankom 10. Statuta Zajedničkog poduzeća priloženog Odluci Vijeća o osnivanju Zajedničkog poduzeća i provedbenim propisima za primjenu Pravilnika o osoblju od strane Zajedničkog poduzeća, direktor Zajedničkog poduzeća može imenovati švicarske državljane s punim građanskim pravima za članove osoblja Zajedničkog poduzeća.

   Pored toga, želio bih potvrditi da će se Švicarska kao član Zajedničkog poduzeća pridržavati gore spomenute Odluke Vijeća o osnivanju Zajedničkog poduzeća i davanju povlastica tom poduzeću. Posebno:

               (a)

               U skladu s člankom 7. gore spomenute Odluke Vijeća, Švicarska primjenjuje Protokol o povlasticama i imunitetima Europskih zajednica na Zajedničko poduzeće, njegova direktora i osoblje na način određen u prilogu ovoj korespondenciji (Prilog I.).

               (b)

               Švicarska Zajedničkom poduzeću daje sve povlastice predviđene u Prilogu III. Ugovoru o Euratomu (Prilog II.) u okviru njegovih službenih aktivnosti.

               (c)

               Švicarska prihvaća raspodjelu glasačkih prava članova upravnog odbora i plaćanje godišnje članarine Zajedničkom poduzeću u skladu s Prilogom I. i Prilogom II. Statutu priloženom gore spomenutoj Odluci Vijeća.

               (d)

               Švicarska prihvaća financijsku kontrolu u pogledu njezina sudjelovanja u aktivnostima Zajedničkog poduzeća, predviđenu u gore spomenutoj Odluci Vijeća i priloženu ovoj korespondenciji (Prilog III.).

         Prilozi I., II. i III. čine sastavni dio ovog pisma.
   U skladu s člankom 6. stavkom 5. i člankom 21. Statuta priloženog gore spomenutoj Odluci Vijeća, ako je potrebno izmijeniti odredbe Statuta, provest će se savjetovanje sa švicarskim tijelima. Švicarska ističe da je za svaku izmjenu koja utječe na obveze Švicarske potreban njezin službeni pristanak prije nego što one stupe na snagu za Švicarsku.
   Ako je naprijed navedeno prihvatljivo za Komisiju, čast mi je predložiti da ovo pismo i odgovor Komisije zajedno predstavljaju sporazum između Švicarske i Euratoma koji se privremeno primjenjuje od dana odgovora Komisije na ovo pismo. Primjena tog sporazuma ostaje privremena sve dok švicarski parlament ne donese odluku o članstvu Švicarske u Zajedničkom poduzeću. Švicarska obavješćuje Euratom o okončanju unutarnjih postupaka odobrenja. Ova razmjena pisama stupa na snagu na dan kada Euratom primi tu obavijest. Sporazum se sklapa za razdoblje trajanja Sedmog okvirnog programa Euratoma, tj. od 2007. do 2011. Prešutno se obnavlja za razdoblje trajanja sljedećih okvirnih programa Euratoma ako nijedna strana ne otkaže sporazum najmanje godinu dana prije isteka odgovarajućeg okvirnog programa Euratoma na snazi.
   S poštovanjem,

      Bernhard MARFURT

         Šef Misije Švicarske pri Europskoj uniji

      PRILOG I.

         Protokol o povlasticama i imunitetima Europskih zajednica

            (Tekst Protokola o povlasticama i imunitetima Europskih zajednica (1) ovdje se ne navodi)

      Dodatak

         Postupak za primjenu Protokola o povlasticama i imunitetima Europskih zajednica u Švicarskoj

      1.   Proširenje primjene na Švicarsku
      Smatra se da svako upućivanje na države članice u Protokolu o povlasticama i imunitetima Europskih Zajednica (dalje u tekstu „Protokol”) uključuje i Švicarsku ako sljedeće odredbe ne određuju drukčije.
      2.   Oslobođenje Europskog zajedničkog poduzeća za ITER od posrednih poreza (uključujući PDV)
      Roba i usluge koji se izvoze iz Švicarske ne podliježu švicarskom porezu na dodanu vrijednost (PDV). Za robu i usluge osigurane za Europsko zajedničko poduzeće za ITER u Švicarskoj za njegovu službenu uporabu, u skladu s člankom 3. drugim stavkom Protokola, oslobođenje od PDV-a daje se u obliku povrata. Oslobođenje od PDV-a odobrava se ako stvarna kupovna cijena robe i usluga navedenih na računu ili jednakovrijednom dokumentu iznosi najmanje 100 švicarskih franaka (uključujući porez).
      Povrat PDV-a odobrava se po podnošenju švicarskih obrazaca, predviđenih u tu svrhu, glavnom odjelu za PDV Savezne porezne uprave. U pravilu se zahtjevi za povrat obrađuju u roku od tri mjeseca od dana njihova podnošenja zajedno s potrebnim popratnim dokumentima.
      3.   Postupak za primjenu pravila koja se odnose na osoblje Europskog zajedničkog poduzeća za ITER
      U pogledu članka 13. drugog stavka Protokola, Švicarska, u skladu s načelima svojeg nacionalnog prava, oslobađa dužnosnike i ostale službenike Europskog zajedničkog poduzeća za ITER u smislu članka 2. Uredbe (Euratom, EZUČ, EEZ) br. 549/69 od 25. ožujka 1969. (SL L 74, 27.3.1969., str. 1.) od saveznog, kantonskog i općinskog poreza na plaće, nadnice i prihode koje im isplaćuje Zajednica i koje podliježu unutarnjem oporezivanju u njezinu korist.
      Švicarska se za potrebe primjene članka 14. Protokola ne smatra državom članicom u smislu gore navedene točke 1.
      Dužnosnici i ostali službenici Europskog zajedničkog poduzeća za ITER i članovi njihovih obitelji, koji su članovi sustava socijalne sigurnosti primjenjivog na dužnosnike i ostale službenike Zajednice, nisu obvezni biti članovima švicarskog sustava socijalne sigurnosti.
      Sud Europskih zajednica isključivo je nadležan u svim pitanjima o odnosima između Europskog zajedničkog poduzeća za ITER ili Komisije i njihovih zaposlenika u pogledu primjene Uredbe Vijeća (EEZ, Euratom, EZUČ) br. 259/68 od 29. veljače 1968. (SL L 56, 4.3.1968., str. 1.) i drugih odredaba prava Zajednice kojima se utvrđuju uvjeti rada.

      PRILOG II.

         Prilog III. Ugovoru o Euratomu o davanju povlastica Zajedničkom poduzeću „Fuzija za energiju”

            (Tekst Priloga III. Ugovoru o Euratomu ovdje se ne navodi)

      PRILOG III.

         Financijska kontrola u pogledu švicarskih sudionika u aktivnostima Europskog zajedničkog poduzeća za ITER i razvoj energije fuzije

      Članak 1.
      Izravna komunikacija
      Zajedničko poduzeće i Komisija izravno komuniciraju sa svim osobama ili subjektima s poslovnim nastanom u Švicarskoj koji sudjeluju u aktivnostima Zajedničkog poduzeća kao ugovaratelji, sudionici u programima Zajedničkog poduzeća, primatelji plaćanja iz proračuna Zajedničkog poduzeća ili Zajednice ili podugovaratelji. Te osobe mogu izravno Komisiji i Zajedničkom poduzeću slati sve relevantne informacije i dokumentaciju koje su dužni dostaviti na temelju instrumenata na koje se odnosi ovaj Sporazum te sklopljenih ugovora ili sporazuma i svih u okviru njih donesenih odluka.
      Članak 2.
      Revizije
      1.   U skladu s Uredbom Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (SL L 248, 16.9.2002., str. 1.), kako je izmijenjena Uredbom Vijeća (EZ) br. 1995/2006 od 13. prosinca 2006. (SL L 390, 30.12.2006., str. 1.), i financijskom uredbom koju je 22. listopada 2007. donio upravni odbor Zajedničkog poduzeća, u skladu s Uredbom Komisije (EZ, Euratom) br. 2342/2002 od 23. prosinca 2002. o utvrđivanju detaljnih pravila za provedbu Uredbe Vijeća (EZ, Euratom) br. 1605/2002 (SL L 357, 31.12.2002., str. 1.), kako je zadnje izmijenjena Uredbom Komisije (EZ, Euratom) br. 478/2007 od 23. travnja 2007. (SL L 111, 28.4.2007., str. 13.), te u skladu s drugim instrumentima na koje se odnosi ovaj Sporazum, ugovori ili sporazumi sklopljeni i odluke donesene s korisnicima s poslovnim nastanom u Švicarskoj mogu predvidjeti da službenici Zajedničkog poduzeća i Komisije ili druge od njih ovlaštene osobe mogu u bilo kojem trenutku provesti znanstvene, financijske, tehnološke ili druge revizije u prostorijama korisnika i njihovih podugovaratelja.
      2.   Službenici Zajedničkog poduzeća i Komisije i druge od njih ovlaštene osobe imaju odgovarajući pristup lokacijama, radovima i dokumentima te svim informacijama potrebnima za provođenje takvih revizija, uključujući one u elektroničkom obliku. Pravo pristupa izričito se navodi u ugovorima ili sporazumima sklopljenima radi provedbe instrumenata na koje se odnosi ovaj Sporazum.
      3.   Revizorski sud Europskih zajednica ima ista prava kao i Komisija.
      4.   Revizije se mogu provoditi do pet godina nakon isteka ovog Sporazuma ili prema uvjetima iz sklopljenih ugovora ili sporazuma i donesenih odluka.
      5.   Švicarski savezni ured za reviziju unaprijed se obavješćuje o revizijama koje se provode na švicarskom državnom području. Ta obavijest ne predstavlja pravni uvjet za provođenje tih revizija.
      Članak 3.
      Provjere na terenu
      1.   U okviru ovog Sporazuma Komisija (OLAF) je ovlaštena na državnom području Švicarske provoditi provjere i inspekcije na terenu u skladu s uvjetima određenima u Uredbi Vijeća (Euratom, EZ) br. 2185/96 od 11. studenoga 1996.
      2.   Provjere i inspekcije na terenu priprema i provodi Komisija u bliskoj suradnji sa Švicarskim saveznim uredom za reviziju ili drugim nadležnim švicarskim tijelima koje odredi Švicarski savezni ured za reviziju, koji se pravovremeno obavješćuju o predmetu, cilju i pravnoj osnovi provjera i inspekcija kako bi mogli osigurati svu potrebnu pomoć. U tu svrhu službenici nadležnih švicarskih tijela mogu sudjelovati u provjerama i inspekcijama na terenu.
      3.   Provjere i inspekcije na terenu mogu zajednički provoditi Komisija i dotična švicarska tijela, ako ona to žele.
      4.   Ako sudionici u programu odbiju provjeru ili inspekciju na terenu, švicarska tijela, djelujući u skladu s nacionalnim propisima, inspektorima Komisije pružaju potrebnu pomoć kako bi im se omogućilo da obave svoju dužnost provođenja provjere ili inspekcije na terenu.
      5.   Komisija u najkraćem mogućem roku izvješćuje Švicarski savezni ured za reviziju o svim činjenicama ili sumnjama koje se odnose na nepravilnost koju je doznala tijekom provjere ili inspekcije na terenu. U svakom slučaju Komisija je dužna obavijestiti gore navedeno tijelo o rezultatima tih provjera i inspekcija.
      Članak 4.
      Obavješćivanje i savjetovanje
      1.   Za potrebe pravilne provedbe ovog Priloga nadležna tijela Švicarske i Zajednice redovito razmjenjuju informacije i, na zahtjev jedne od strana, provode savjetovanja.
      2.   Nadležna švicarska tijela bez odlaganja obavješćuju Zajedničko poduzeće i Komisiju o svim činjenicama ili sumnjama koje su doznala u vezi s nepravilnosti povezanom sa sklapanjem i provedbom ugovora ili sporazuma sklopljenih u primjeni instrumenata na koje se odnosi ovaj Sporazum.
      Članak 5.
      Povjerljivost
      Informacije dostavljene ili stečene u bilo kojem obliku na temelju ovog Priloga podliježu obvezi čuvanja poslovne tajne i zaštićene su na isti način kao što švicarsko pravo i odgovarajuće odredbe primjenjive na institucije Zajednice štite slične informacije. Takve se informacije smiju priopćiti samo osobama koje ih trebaju doznati na temelju svoje službene dužnosti unutar institucija Zajednice, u državama članicama ili u Švicarskoj i ne smiju se koristiti u druge svrhe osim za osiguranje učinkovite zaštite financijskih interesa ugovornih strana.
      Članak 6.
      Upravne mjere i kazne
      Ne dovodeći u pitanje primjenu švicarskog kaznenog prava, Zajedničko poduzeće ili Komisija mogu izreći upravne mjere i kazne u skladu s uredbama (EZ, Euratom) br. 1605/2002 od 25. lipnja 2002. i (EZ, Euratom) br. 2342/2002 od 23. prosinca 2002. te u skladu s Uredbom Vijeća (EZ, Euratom) br. 2988/95 od 18. prosinca 1995. o zaštiti financijskih interesa Europskih zajednica.
      Članak 7.
      Povrat i izvršenje
      Odluke koje Zajedničko poduzeće ili Komisija donesu u okviru područja primjene ovog Sporazuma, a kojima se subjektima koji nisu države nameće novčana obveza, izvršive su u Švicarskoj.
      Potvrdu o izvršivosti, uz kontrolu koja obuhvaća samo provjeru vjerodostojnosti akta, izdaje tijelo koje odredi švicarska vlada i o tome obavješćuje Zajedničko poduzeće ili Komisiju. Izvršenje se provodi u skladu s propisima švicarskog procesnog prava. Zakonitost odluke o izvršenju podliježe kontroli Suda Europskih zajednica.
      Presude Suda Europskih zajednica na temelju arbitražne klauzule izvršive su pod istim uvjetima.

   Poštovani,
   čast mi je potvrditi primitak Vašeg pisma od 5. studenoga 2007. koje glasi:
   „Dana 18. srpnja 2006. Švicarska Konfederacija (‚Švicarska’) obavijestila je Komisiju o svojem interesu za Europsko zajedničko poduzeće za ITER i razvoj energije fuzije.
   Drago mi je obavijestiti Vas da su švicarska tijela primila na znanje sadržaj Odluke Vijeća 2007/198/Euratom od 27. ožujka 2007. o osnivanju Europskog zajedničkog poduzeća za ITER i razvoj energije fuzije (‚Zajedničko poduzeće’). Švicarska je posebno svjesna mogućnosti za treće zemlje da postanu članice Zajedničkog poduzeća pod uvjetom da su s Euratomom sklopile sporazum o suradnji u području kontrolirane nuklearne fuzije, kojim se njihovi istraživački programi povezuju s programima Euratoma.
   Čast mi je u ime Švicarske izjaviti da Švicarska u skladu s člankom 2. točkom (c) gore spomenute Odluke Vijeća izražava želju da postane članicom Zajedničkog poduzeća. To će članstvo biti temelj trajne suradnje između Euratoma i Švicarske. Ono će predstavljati nastavak postojećih obveza u istraživanju fuzije u skladu s člankom 3. stavkom 3. Sporazuma o suradnji od 14. rujna 1978. između Euratoma i Švicarske u području kontrolirane nuklearne fuzije i fizike plazme. Pored toga, to će članstvo predstavljati provedbu intenzivne suradnje u području znanstvenog i tehničkog istraživanja, kako je navedeno u Sporazumu o sudjelovanju u Sedmim okvirnim programima Europske zajednice i Euratoma.
   S obzirom na želju Švicarske da postane članicom Zajedničkog poduzeća, bio bih Vam zahvalan ako biste potvrdili da se Komisija koja predstavlja Euratom slaže sa sljedećim tumačenjem:

      Neovisno o članku 12. stavku 2. točki (a) i članku 82. stavku 3. točki (a) Uredbe Vijeća (EEZ, Euratom, EZUČ) br. 259/68 od 29. veljače 1968. o utvrđivanju Pravilnika o osoblju za dužnosnike Europskih zajednica i Uvjeta zaposlenja ostalih službenika Europskih zajednica te u skladu s člankom 10. Statuta Zajedničkog poduzeća priloženog Odluci Vijeća o osnivanju Zajedničkog poduzeća i provedbenim propisima za primjenu Pravilnika o osoblju od strane Zajedničkog poduzeća, direktor Zajedničkog poduzeća može imenovati švicarske državljane s punim građanskim pravima za članove osoblja Zajedničkog poduzeća.

   Pored toga, želio bih potvrditi da će se Švicarska kao član Zajedničkog poduzeća pridržavati gore spomenute Odluke Vijeća o osnivanju Zajedničkog poduzeća i davanju povlastica tom poduzeću. Posebno:

               (a)

               U skladu s člankom 7. gore spomenute Odluke Vijeća, Švicarska primjenjuje Protokol o povlasticama i imunitetima Europskih zajednica na Zajedničko poduzeće, njegova direktora i osoblje na način određen u prilogu ovoj korespondenciji (Prilog I.).

               (b)

               Švicarska Zajedničkom poduzeću daje sve povlastice predviđene u Prilogu III. Ugovoru o Euratomu (Prilog II.) u okviru njegovih službenih aktivnosti.

               (c)

               Švicarska prihvaća raspodjelu glasačkih prava članova upravnog odbora i plaćanje godišnje članarine Zajedničkom poduzeću u skladu s Prilogom I. i Prilogom II. Statutu priloženom gore spomenutoj Odluci Vijeća.

               (d)

               Švicarska prihvaća financijsku kontrolu u pogledu njezina sudjelovanja u aktivnostima Zajedničkog poduzeća, predviđenu u gore spomenutoj Odluci Vijeća i priloženu ovoj korespondenciji (Prilog III.).

         Prilozi I., II. i III. čine sastavni dio ovog pisma.
   U skladu s člankom 6. stavkom 5. i člankom 21. Statuta priloženog gore spomenutoj Odluci Vijeća, ako je potrebno izmijeniti odredbe Statuta, provest će se savjetovanje sa švicarskim tijelima. Švicarska ističe da je za svaku izmjenu koja utječe na obveze Švicarske potreban njezin službeni pristanak prije nego što one stupe na snagu za Švicarsku.
   Ako je naprijed navedeno prihvatljivo za Komisiju, čast mi je predložiti da ovo pismo i odgovor Komisije zajedno predstavljaju sporazum između Švicarske i Euratoma koji se privremeno primjenjuje od dana odgovora Komisije na ovo pismo. Primjena tog sporazuma ostaje privremena sve dok švicarski parlament ne donese odluku o članstvu Švicarske u Zajedničkom poduzeću. Švicarska obavješćuje Euratom o okončanju unutarnjih postupaka odobrenja. Ova razmjena pisama stupa na snagu na dan kada Euratom primi tu obavijest. Sporazum se sklapa za razdoblje trajanja Sedmog okvirnog programa Euratoma, tj. od 2007. do 2011. Prešutno se obnavlja za razdoblje trajanja sljedećih okvirnih programa Euratoma ako nijedna strana ne otkaže sporazum najmanje godinu dana prije isteka odgovarajućeg okvirnog programa Euratoma na snazi.”
   Čast mi je obavijestiti Vas da je Euratom suglasan s gore navedenim tumačenjem Pravilnika o osoblju i sadržajem ovog pisma te potvrditi da Švicarska postaje član Zajedničkog poduzeća na datum ovog pisma.
   S poštovanjem,
   U ime Europske zajednice za atomsku energiju

      Janez POTOČNIK

      (1)  SL C 321 E, 29.12.2006., str. 318.


title: 2003/239/EZ: Odluka Vijeća od 18. veljače 2003. o sklapanju Sporazuma u obliku razmjene pisama između Ujedinjene Kraljevine Velike Britanije i Sjeverne Irske, u ime otoka Mana, i Europske zajednice, o proširenju na otok Man pravne zaštite baza podataka predviđene u poglavlju III. Direktive 96/9/EZ

text:
               11/Sv. 111

               HR

               Službeni list Europske unije

               17

         32003D0239

               L 089/11

               SLUŽBENI LIST EUROPSKE UNIJE

         ODLUKA VIJEĆA
   od 18. veljače 2003.
   o sklapanju Sporazuma u obliku razmjene pisama između Ujedinjene Kraljevine Velike Britanije i Sjeverne Irske, u ime otoka Mana, i Europske zajednice, o proširenju na otok Man pravne zaštite baza podataka predviđene u poglavlju III. Direktive 96/9/EZ
   (2003/239/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Direktivu 96/9/EZ Europskog parlamenta i Vijeća od 11. ožujka 1996. o pravnoj zaštiti baza podataka (1), a posebno njezin članak 11. stavak 3.,
   uzimajući u obzir prijedlog Komisije (2),
   budući da:

               (1)

               Prava utvrđena člankom 7. Direktive 96/9/EZ primjenjuju se na baze podataka čiji proizvođači ili nositelji prava ispunjavaju uvjete za zaštitu prema članku 11. stavcima 1. i 2. te Direktive.

               (2)

               Zakonodavstvo otoka Mana u pogledu zaštite baza podataka u skladu je s odredbama Direktive 96/9/EZ i pruža zaštitu prema poglavlju III. Otok Man namjerava proširiti primjenu tog zakonodavstva na državljane država članica Europske unije, fizičke osobe koje imaju uobičajeno boravište na području države članice te poduzeća i društva osnovana u skladu s pravom jedne od država članica i koje imaju sjedište, središnju upravu ili glavno mjesto poslovanja u državi članici.

               (3)

               Zakonodavstvo otoka Mana stoga ispunjava uvjete za proširenje zaštite predviđene u poglavlju III. Direktive 96/9/EZ. Uvjeti bilo kakve zaštite koja se ovim proširuje međutim ne bi smjeli prekoračiti zaštitu dostupnu na temelju članka10. Direktive 96/9/EZ.

               (4)

               Sporazum u obliku razmjene pisama kojim se na otok Man proširuje zaštita predviđena u poglavlju III. Direktive 96/9/EZ trebalo bi stoga odobriti,

         ODLUČILO JE SLJEDEĆE:
   Članak 1.
   Ovime se u ime Zajednice odobrava Sporazum u obliku razmjene pisama između Ujedinjene Kraljevine Velike Britanije i Sjeverne Irske u ime otoka Mana i Europske zajednice o proširenju na otok Man pravne zaštite baza podataka predviđene u poglavlju III. Direktive 96/9/EZ.
   Tekst Sporazuma u obliku razmjene pisama nalazi se u Prilogu.
   Članak 2.
   Ovime se predsjednik Vijeća ovlašćuje odrediti osobu ovlaštenu za potpisivanje pisma Ujedinjenoj Kraljevini Velike Britanije i Sjeverne Irske kako bi se izrazio pristanak Zajednice na obvezivanje.

      Sastavljeno u Bruxellesu 18. veljače 2003.

            Za Vijeće

            Predsjednik

         N. CHRISTODOULAKIS

      (1)  SL L 77, 27.3.1996., str. 20.

      (2)  SL C 331, 31.12.2002., str. 313.


title: Odluka Komisije оd 19. kolovoza 2013. o priznavanju organizacije NEPCon, Danska, kao nadzorne organizacije u skladu s Uredbom (EU) br. 995/2010 Europskog parlamenta i Vijeća o utvrđivanju obveza gospodarskih subjekata koji stavljaju u promet drvo i proizvode od drva

text:
               8.4.2014

               HR

               Službeni list Europske unije

               C 103/7

         ODLUKA KOMISIJE
   оd 19. kolovoza 2013.
   o priznavanju organizacije NEPCon, Danska, kao nadzorne organizacije u skladu s Uredbom (EU) br. 995/2010 Europskog parlamenta i Vijeća o utvrđivanju obveza gospodarskih subjekata koji stavljaju u promet drvo i proizvode od drva
   (2014/C 103/05)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 995/2010 Europskog parlamenta i Vijeća od 20. listopada 2010. o utvrđivanju obveza gospodarskih subjekata koji stavljaju u promet drvo i proizvode od drva (1), a posebno njezin članak 8. stavak 3.,
   budući da:

               (1)

               Europska Komisija je 22. ožujka 2012. zaprimila zahtjev za priznanje od organizacije NEPCon, Danska, u kojem NEPCon izjavljuje da namjerava djelovati kao nadzorna organizacija u svim državama članicama osim Italije.

               (2)

               Europska Komisija potvrdila je primitak zahtjeva 22. ožujka 2012.

               (3)

               U skladu s člankom 2. stavkom 5. Delegirane uredbe Komisije (EU) 363/2012 od 23. veljače 2012. o pravilima postupanja za priznanje i oduzimanje priznanja nadzornih organizacija, kako je predviđeno u Uredbi (EU) br. 995/2010 Europskog parlamenta i Vijeća o utvrđivanju obveza gospodarskih subjekata koji stavljaju u promet drvo i proizvode od drva (2), Europska Komisija je 31. listopada 2012. dostavila zahtjev dotičnim državama članicama radi savjetovanja. Unutar zakonskog roka od mjesec dana zaprimljene su primjedbe od Njemačke, Francuske, Švedske i Nizozemske.

               (4)

               U skladu s člankom 3. Uredbe (EU) 363/2012, porukom e-pošte od 28. siječnja 2013. zatraženo je da podnositelj zahtjeva dostavi dodatne podatke.

               (5)

               Podnositelj zahtjeva dostavio je zatražene dodatne podatke i predao revidirani zahtjev 7. veljače 2013.

               (6)

               Dana 14. ožujka 2013. održan je sastanak upravljačke skupine Komisije u Bruxellesu, koja je posebno uspostavljena za ocjenjivanje zahtjeva za priznanje nadzornih organizacija, na kojem je podnositelj osobno predstavio zahtjev.

               (7)

               U skladu s člankom 3. Uredbe (EU) 363/2012, porukom e-pošte od 26. ožujka 2013. zatraženo je da podnositelj zahtjeva dostavi dodatne podatke i pojašnjenja.

               (8)

               Podnositelj zahtjeva dostavio je zatražene dodatne podatke i pojašnjenja te na odgovarajući način izmijenio zahtjev 29. travnja 2013.

               (9)

               Temeljem dokumenata koje je podnositelj predao upravljačka skupina donijela je 20. lipnja 2013. zaključak da podnositelj ispunjava zahtjeve navedene u članku 8. stavku 2. Uredbe (EU) br. 995/2010 i da bi Komisija mogla priznati podnositelja zahtjeva kao nadzornu organizaciju.

               (10)

               Europska Komisija je na temelju svih predanih dokumenata s dokazima ocijenila ispunjava li podnositelj zahtjeve navedene u članku 8. stavku 2. Uredbe (EU) br. 995/2010 te smatra da NEPCon, Danska, Guldsmedgade 34, 1, 8000 Århus C, ispunjava zahtjeve iz članka 8. stavka 2. Uredbe (EU) br. 995/2010,

         ODLUČILA JE:
   Članak 1.
   NEPCon, Danska, Guldsmedgade 34, 1, 8000 Århus C, priznaje se kao nadzorna organizacija u skladu s člankom 8. stavkom 3. Uredbe (EU) br. 995/2010.
   Članak 2.
   Glavni direktor Glavne uprave za okoliš dužan je osigurati da se ova Odluka priopći podnositelju zahtjeva i nadležnim tijelima u svim državama članicama i da se ova Odluka objavi na internetskim stranicama Komisije bez odgode.

      Sastavljeno u Bruxellesu 19. kolovoza 2013.

            Za Komisiju

         Janez POTOČNIK

            Član Komisije

      (1)  SL L 295, 12.11.2010., str. 23.

      (2)  SL L 115, 27.4.2012., str. 12.


title: Odluka Komisije оd 22. listopada 2014. o imenovanju člana Europske savjetodavne skupine za pitanja potrošača za Belgiju i zamjenika člana Europske savjetodavne skupine za pitanja potrošača za Ujedinjenu Kraljevinu

text:
               28.10.2014

               HR

               Službeni list Europske unije

               C 381/4

         ODLUKA KOMISIJE
   оd 22. listopada 2014.
   o imenovanju člana Europske savjetodavne skupine za pitanja potrošača za Belgiju i zamjenika člana Europske savjetodavne skupine za pitanja potrošača za Ujedinjenu Kraljevinu
   2014/C 381/05
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Komisije 2009/705/EZ od 14. rujna 2009. o osnivanju europske savjetodavne skupine za pitanja potrošača (1), a posebno njezine članke 4. i 5.,
   budući da:

               (1)

               Članovi i zamjenici članova imenovani su na temelju Odluke Komisije od 18. srpnja 2013. na razdoblje od tri godine.

               (2)

               Članovi i zamjenici članova po potrebi se zamjenjuju do kraja razdoblja od tri godine u skladu s postupkom utvrđenim u članku 4. Neovisno o članku 4. stavku 2., ako je potrebno zamijeniti samo jednog člana ili jednog zamjenika člana koji zastupa nacionalne organizacije potrošača, nacionalna tijela predlažu dva nova kandidata od kojih Komisija imenuje jednog u skladu s člankom 4. stavkom 3.

               (3)

               Potrebno je imenovati punopravnog člana koji zastupa organizacije potrošača iz Belgije i zamjenika člana koji zastupa organizacije potrošača iz Ujedinjene Kraljevine do kraja trogodišnjeg mandata, a na temelju prijedloga koje su iznijela nacionalna tijela Belgije i Ujedinjene Kraljevine,

         ODLUČILA JE:
   Jedini članak
   Sljedeće osobe imenuju se članovima ili zamjenicima članova Europske savjetodavne skupine za pitanja potrošača do kraja mandata sadašnjih članova i zamjenika članova:

               Član Europske savjetodavne skupine za pitanja potrošača za Belgiju:

               Zamjenik člana Europske savjetodavne skupine za pitanja potrošača za Ujedinjenu Kraljevinu:

               Joost VANDENBROUCKE

               Aodhan O’DONNELL

      Sastavljeno u Bruxellesu 22. listopada 2014.

            Za Komisiju,

            u ime predsjednika,

         Paola TESTORI COGGI

            Glavna direktorica Glavne uprave za zdravlje i potrošače

      (1)  SL L 244, 16.9.2009., str. 21.


title: Odluka Vijeća od 16. ožujka 2016. o donošenju stajališta Vijeća o nacrtu izmjene proračuna br. 1 Europske unije za financijsku godinu 2016.

text:
               19.3.2016

               HR

               Službeni list Europske unije

               C 105/6

         ODLUKA VIJEĆA
   od 16. ožujka 2016.
   o donošenju stajališta Vijeća o nacrtu izmjene proračuna br. 1 Europske unije za financijsku godinu 2016.
   (2016/C 105/04)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegov članak 106.a,
   uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (1), a posebno njezin članak 41.,
   budući da:

               (1)

               Proračun Unije za financijsku godinu 2016. konačno je donesen 25. studenoga 2015. (2).

               (2)

               Komisija je 10. ožujka 2016. podnijela prijedlog koji sadrži nacrt izmjene proračuna br. 1 za opći proračun za financijsku godinu 2016.

               (3)

               S obzirom na to da se nacrt izmjene proračuna br. 1. za opći proračun za 2016. treba donijeti bez odgode kako bi se mogle pokriti neposredne i hitne potrebe financiranja prouzrokovane masovnim priljevom izbjeglica i migranata u Uniju, opravdano je, u skladu s člankom 3. stavkom 3. Poslovnika Vijeća, skratiti osmotjedno razdoblje za obavješćivanje nacionalnih parlamenata utvrđeno u članku 4. Protokola br. 1. o ulozi nacionalnih parlamenata u Europskoj uniji,

         ODLUČILO JE:
   Jedini članak
   Stajalište Vijeća o nacrtu izmjene proračuna br. 1 Europske unije za financijsku godinu 2016. doneseno je 16. ožujka 2016.
   Cjeloviti tekst dostupan je za čitanje ili preuzimanje na internetskim stranicama Vijeća: http://www.consilium.europa.eu/

      Sastavljeno u Bruxellesu 16. ožujka 2016.

            Za Vijeće

            Predsjednik

         A.G. KOENDERS

      (1)  SL L 298, 26.10.2012., str. 1.

      (2)  SL L 48, 24.2.2016., str. 1.


title: 2006/914/EZ: Odluka Vijeća od 13. studenoga 2006. u vezi sa sklapanjem Sporazuma između Europske zajednice i Kraljevine Norveške o reviziji iznosa financijskog doprinosa Kraljevine Norveške predviđenog Sporazumom između Europske zajednice i Kraljevine Norveške o sudjelovanju Norveške u radu Europskog centra za praćenje droga i ovisnosti o drogama (EMCDDA)

text:
               11/Sv. 121

               HR

               Službeni list Europske unije

               157

         32006D0914

               L 349/47

               SLUŽBENI LIST EUROPSKE UNIJE

         ODLUKA VIJEĆA
   od 13. studenoga 2006.
   u vezi sa sklapanjem Sporazuma između Europske zajednice i Kraljevine Norveške o reviziji iznosa financijskog doprinosa Kraljevine Norveške predviđenog Sporazumom između Europske zajednice i Kraljevine Norveške o sudjelovanju Norveške u radu Europskog centra za praćenje droga i ovisnosti o drogama (EMCDDA)
   (2006/914/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 152., u vezi s prvom rečenicom prvog podstavka članka 300. stavka 2. i prvim podstavkom članka 300. stavka 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Uredba Vijeća (EZ) br. 302/93 od 8. veljače 1993. o osnivanju Europskog centra za praćenje droga i ovisnosti o drogama (2), u članku 13. predviđa da će Centar biti otvoren za sudjelovanje zemljama koje nisu članice Zajednice, a koje dijele interese Zajednice i njezinih država članica u pogledu ciljeva i rada Centra.

               (2)

               Sporazum između Europske zajednice i Kraljevine Norveške o sudjelovanju Norveške u radu Europskog centra za praćenje droga i ovisnosti o drogama (3) potpisan je 19. listopada 2000., a stupio je na snagu 1. siječnja 2001. Članak 5. tog Sporazuma predviđa financijski doprinos Norveške u radu Europskog centra za praćenje droga i ovisnosti o drogama (EMCDDA).

               (3)

               Norveška je zatražila reviziju svojeg financijskog doprinosa u radu EMMCDA-e, slijedom proširenja Europske unije.

               (4)

               Komisija je u ime zajednice sklopila Sporazum s Norveškom o reviziji iznosa financijskog doprinosa Norveške predviđenog Sporazumom između Europske zajednice i Kraljevine Norveške o sudjelovanju Norveške u radu Europskog centra za praćenje droga i ovisnosti o drogama.

               (5)

               Sporazum parafiran 11. studenoga 2005. trebalo bi odobriti,

         ODLUČILO JE:
   Članak 1.
   Odobrava se, u ime Zajednice, Sporazum između Europske zajednice i Kraljevine Norveške o reviziji iznosa financijskog doprinosa Kraljevine Norveške predviđenog Sporazumom između Europske zajednice i Kraljevine Norveške o sudjelovanju Norveške u radu Europskog centra za praćenje droga i ovisnosti o drogama (EMCDDA).
   Tekst Sporazuma priložen je ovoj Odluci.
   Članak 2.
   Ovlašćuje se predsjednika Vijeća da odredi osobu(-e) ovlaštenu(-e) potpisati Sporazum kako bi on obvezivao Zajednicu.
   Članak 3.
   Ovlašćuje se predsjednika Vijeća da odredi osobu(-e) ovlaštenu(-e) uputiti diplomatsko pismo predviđeno člankom 3. Sporazuma.
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 13. studenoga 2006.

            Za Vijeće

            Predsjednik

         E. TUOMIOJA

      (1)  Mišljenje doneseno 24. listopada 2006. (još nije objavljeno u Službenom listu).

      (2)  SL L 36, 12.2.1993., str. 1. Uredba kako je zadnje izmijenjena Uredbom (EZ) br. 1651/2003 (SL L 245, 29.9.2003., str. 30.).

      (3)  SL L 257, 11.10.2000., str. 24.


title: 2012/353/EU: Odluka Vijeća od 22. lipnja 2012. o potpisivanju, u ime Europske unije, Sporazuma između Europske unije i Republike Moldove o izmjeni Sporazuma između Europske zajednice i Republike Moldove o pojednostavnjenju izdavanja viza

text:
               11/Sv. 118

               HR

               Službeni list Europske unije

               234

         32012D0353

               L 174/4

               SLUŽBENI LIST EUROPSKE UNIJE

         ODLUKA VIJEĆA
   od 22. lipnja 2012.
   o potpisivanju, u ime Europske unije, Sporazuma između Europske unije i Republike Moldove o izmjeni Sporazuma između Europske zajednice i Republike Moldove o pojednostavnjenju izdavanja viza
   (2012/353/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a), u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Sporazum između Europske zajednice i Republike Moldove o pojednostavnjenju izdavanja viza (1) stupio je na snagu 1. siječnja 2008.

               (2)

               Vijeće je 11. travnja 2011. ovlastilo Komisiju za otvaranje pregovora s Republikom Moldovom o izmjeni tog Sporazuma između Europske zajednice i Republike Moldove o pojednostavnjenju izdavanja viza Pregovori su uspješno zaključeni 22. ožujka 2012. parafiranjem Sporazuma između Europske unije i Republike Moldove o izmjeni Sporazuma između Europske zajednice i Republike Moldove o pojednostavnjenju izdavanja viza („Sporazum”).

               (3)

               Sporazum bi trebalo potpisati, podložno njegovom sklapanju.

               (4)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje u skladu s Odlukom Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske da sudjeluje u nekim odredbama schengenske pravne stečevine (2). Ujedinjena Kraljevina stoga ne sudjeluje u njezinom donošenju, nije njome vezana niti se ona na nju primjenjuje.

               (5)

               Ova Odluka predstavlja razvoj odredaba schengenske pravne stečevine u kojima Irska ne sudjeluje u skladu s Odlukom Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredaba schengenske pravne stečevine (3). Irska stoga ne sudjeluje u njezinom donošenju, nije njome vezana niti se ona na nju primjenjuje.

               (6)

               U skladu s člancima 1. i 2. Protokola (br. 22) o stajalištu Danske, koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke, nije njome vezana niti se ona na nju primjenjuje,

         DONIJELO JE OVU ODLUKU:
   Članak 1.
   Potpisivanje Sporazuma između Europske unije i Republike Moldove o izmjeni Sporazuma između Europske zajednice i Republike Moldove o pojednostavnjenju izdavanja viza odobrava se u ime Unije, podložno sklapanju navedenog Sporazuma (4).
   Članak 2.
   Predsjednik Vijeća ovlašćuje se imenovati osobu(e) opunomoćenu(e) za potpisivanje Sporazuma u ime Unije.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 22. lipnja 2012.

            Za Vijeće

            Predsjednica

         M. VESTAGER

      (1)  SL L 334, 19.12.2007., str. 169.

      (2)  SL L 131, 1.6.2000., str. 43.

      (3)  SL L 64, 7.3.2002., str. 20.

      (4)  Tekst Sporazuma objavit će se zajedno s odlukom o njegovom sklapanju.


title: Odluka Vijeća (EU) 2016/944 od 6. lipnja 2016. o sklapanju Sporazuma o suradnji o Civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane

text:
               15.6.2016

               HR

               Službeni list Europske unije

               L 157/19

         ODLUKA VIJEĆA (EU) 2016/944
   od 6. lipnja 2016.
   o sklapanju Sporazuma o suradnji o Civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 172. u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               U skladu s Odlukom Vijeća 2006/700/EZ (2), Sporazum o suradnji o Civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane (3) („Sporazum”), potpisan je 9. rujna 2006. podložno njegovu kasnijem sklapanju.

               (2)

               Sporazumom se želi potaknuti, olakšati i unaprijediti suradnju između stranaka u civilnoj globalnoj satelitskoj navigaciji.

               (3)

               Stajalište Unije u okviru Odbora osnovanog u skladu s člankom 14. Sporazuma („Odbor”) treba donijeti Vijeće, na prijedlog Komisije, u mjeri u kojoj je Odbor pozvan donositi akte koji proizvode pravne učinke ili odluke kojima se suspendira primjena Sporazuma.

               (4)

               Nadalje, za pitanja koja ne proizvode pravne učinke, a kojima se treba baviti Odbor, Komisija bi trebala uskladiti stajalište Unije s državama članicama.

               (5)

               Sporazum bi trebalo odobriti u ime Europske unije,

         DONIJELO JE OVU ODLUKU:
   Članak 1.
   Sporazum o suradnji o Civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane, odobrava se u ime Europske unije (4).
   Članak 2.
   Predsjednik Vijeća određuje osobu ovlaštenu da u ime Europske unije pošalje obavijest, predviđenu u članku 18. stavku 1. Sporazuma, kako bi se izrazila suglasnost Europske unije da bude obvezana ovim Sporazumom (5) te izdaje sljedeću obavijest:

      „Kao posljedica stupanja na snagu Ugovora iz Lisabona 1. prosinca 2009. Europska unija zamijenila je i naslijedila Europsku zajednicu te od navedenog datuma ostvaruje sva prava i preuzima sve obveze Europske zajednice. Stoga se upućivanja na ‚Europsku zajednicu’ u tekstu Sporazuma trebaju čitati kao upućivanja na ‚Europsku uniju’.”

   Članak 3.
   Ova Odluka stupa na snagu na dan donošenja.

      Sastavljeno u Luxembourgu 6. lipnja 2016.

            Za Vijeće

            Predsjednik

         H.G.J. KAMP

      (1)  Suglasnost od 10. svibnja 2016. (još nije objavljena u Službenom listu).

      (2)  Odluka Vijeća 2006/700/EZ od 1. rujna 2006. o potpisivanju, u ime Zajednice, Sporazuma o suradnji o Civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane (SL L 288, 19.10.2006., str. 30.).

      (3)  Sporazum o suradnji o Civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane (SL L 288, 19.10.2006., str. 31.).

      (4)  Tekst je objavljen zajedno s odlukom o potpisivanju u SL L 288, 19.10.2006., str. 31.

      (5)  Glavno tajništvo Vijeća objavit će datum stupanja na snagu Sporazuma u Službenom listu Europske unije.


title: 2012/669/EU: Odluka Vijeća od 9. listopada 2012. o potpisivanju, u ime Europske unije, i privremenoj primjeni Protokola o mogućnostima ribolova i financijskom doprinosu predviđenima Sporazumom o partnerstvu u području ribarstva između Europske zajednice, s jedne, i Republike Kiribatija, s druge strane

text:
               04/Sv. 007

               HR

               Službeni list Europske unije

               331

         32012D0669

               L 300/2

               SLUŽBENI LIST EUROPSKE UNIJE

               09.10.2012.

         ODLUKA VIJEĆA
   od 9. listopada 2012.
   o potpisivanju, u ime Europske unije, i privremenoj primjeni Protokola o mogućnostima ribolova i financijskom doprinosu predviđenima Sporazumom o partnerstvu u području ribarstva između Europske zajednice, s jedne, i Republike Kiribatija, s druge strane
   (2012/669/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. stavak 2. u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je 23. srpnja 2007. usvojilo Uredbu (EZ) br. 893/2007 o sklapanju Sporazuma o partnerstvu u području ribarstva između Europske zajednice s jedne strane i Republike Kiribatija s druge strane (1) („Sporazum”). Protokol o mogućnostima ribolova i financijskom doprinosu predviđenih Sporazumom prestao je vrijediti 15. rujna 2012.

               (2)

               Unija je s Republikom Kiribatijem dogovorila novi Protokol kojim se plovilima Europske unije dopuštaju mogućnosti ribolova u vodama pod suverenitetom i nadležnošću Republike Kiribatija („Protokol”).

               (3)

               Kao rezultat tih pregovora, Protokol je parafiran 3. lipnja 2012.

               (4)

               Kako bi se osigurao nastavak ribolovne aktivnosti plovila Europske unije, Protokol se treba privremeno primjenjivati od 16. rujna 2012., kako je predviđeno njegovim člankom 15.

               (5)

               Protokol je potrebno potpisati te se treba privremeno primjenjivati do završetka postupaka za njegovo zaključivanje,

         DONIJELO JE OVU ODLUKU:
   Članak 1.
   Potpisivanje Protokola o mogućnostima ribolova i financijskom doprinosu predviđenog Sporazumu o partnerstvu u području ribarstva između Europske zajednice, s jedne, i Republike Kiribatija, s druge strane („Protokol”), ovime se odobrava, u ime Unije, podložno njegovom sklapanju.
   Tekst Protokola priložen je ovoj Odluci.
   Članak 2.
   Ovlašćuje se Predsjednik Vijeća imenovati osobu(-e) opunomoćenu(-e) za potpisivanje Protokola u ime Unije.
   Članak 3.
   Protokol se privremeno primjenjuje od 16. rujna 2012., do završetka postupaka za njegovo zaključivanje.
   Članak 4.
   Ova Odluka stupa na snagu na dan donošenja.

      Sastavljeno u Luxembourgu 9. listopada 2012.

            Za Vijeće

            Predsjednik

         V. SHIARLY

      (1)  SL L 205, 7.8.2007., str. 1.


title: 2003/57/EZ: Odluka Vijeća od 21. siječnja 2003. o obustavi obveza Zajednice iz Sektorskog priloga za električnu sigurnost Sporazumu o uzajamnom priznavanju između Europske zajednice i Sjedinjenih Američkih Država

text:
               11/Sv. 114

               HR

               Službeni list Europske unije

               133

         32003D0057

               L 023/24

               SLUŽBENI LIST EUROPSKE UNIJE

         ODLUKA VIJEĆA
   od 21. siječnja 2003.
   o obustavi obveza Zajednice iz Sektorskog priloga za električnu sigurnost Sporazumu o uzajamnom priznavanju između Europske zajednice i Sjedinjenih Američkih Država
   (2003/57/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., u vezi s drugim podstavkom njegovog članka 300. stavka 2.,
   uzimajući u obzir prijedlog Komisije,
   budući da:

               (1)

               Sukladno članku 16. Sporazuma o uzajamnom priznavanju sklopljenog između Europske zajednice i Sjedinjenih Američkih Država (1), dalje u tekstu „Sporazum”, stranka može obustaviti svoje obveze iz Sektorskog priloga.

               (2)

               Sjedinjene Američke Države nisu ispunile svoju obvezu koju su preuzele iz Sporazuma, a posebno u odnosu na postupke koje je potrebno provesti za priznavanje tijela za ocjenu sukladnosti koje je odredila Zajednica.

               (3)

               Gore navedeno je dovelo do situacije u kojoj tijela za ocjenu sukladnosti, a koja su odredila ili koje trebaju odrediti tijela za imenovanje države članice, ne mogu biti ocijenjena, nadzirana ili priznata na način predviđen Sporazumom.

               (4)

               Zbog toga je Zajednica izgubila pristup tržištu u odnosu na ocjenu sukladnosti za svoje proizvode obuhvaćene Sektorskim prilogom za električnu sigurnost.

               (5)

               Također se smatra da Sjedinjene Države nisu uspjele održati sposobnima pravna i regulatorna tijela za provedbu odredaba Sektorskog priloga za električnu sigurnost, a posebno jer se isti odnosi na oslanjanje Uprave za sigurnost na radu i zdravstvo na ocjenu na licu mjesta donesenu od tijela države članice za imenovanje tijela za ocjenu sukladnosti smještenih na njihovom državnom području.

               (6)

               Zajednica i Sjedinjene Države održale su, u skladu s trećom rečenicom članka 2. Sporazuma, brojne konzultacije koje nisu dovele do zadovoljavajućega rješenja.

               (7)

               Komisija se nastavlja savjetovati sa Sjedinjenim Državama na temelju ovog Sporazuma radi osiguravanja provedbe Sektorskog priloga za električnu sigurnost u skladu sa svojim odredbama,

         ODLUČILO JE:
   Članak 1.
   Ovime se u potpunosti obustavljaju obveze Zajednice iz Sektorskog priloga za električnu sigurnost Sporazuma o uzajamnom priznavanju između Europske zajednice i Sjedinjenih Američkih Država.
   Članak 2.
   Predsjednik Vijeća je ovlašten da odredi osobu koja će biti ovlaštena Sjedinjenim Američkim Državama poslati, u ime Zajednice, priloženu napomenu.
   Članak 3.
   Najkasnije tri godine od dana slanja napomene navedene u članku 2. Sjedinjenim Američkim Državama, Komisija podnosi Vijeću izvješće o statusu realizacije savjetovanja sa Sjedinjenim Državama i, prema potrebi, o prijedlogu za Odluku Vijeća kojom se ova Odluka opoziva.
   Članak 4.
   Ova Odluka stupa na snagu na dan objave u Službenom listu Europskih zajednica.

      Sastavljeno u Bruxellesu 21. siječnja 2003.

            Za Vijeće

            Predsjednik

         N. CHRISTODOULAKIS

      (1)  SL L 31, 4.2.1999., str. 1.
   PRILOG
   Vijeće Europske unije zahvaljuje Misiji Sjedinjenih Američkih Država u Europskoj uniji i obaviještava je da je Europska zajednica odlučila, u skladu s člankom 16. Sporazuma o uzajamnom priznavanju između Europske zajednice i Sjedinjenih Američkih Država u potpunosti obustaviti svoje obveze iz Sektorskog priloga za električnu sigurnost Sporazumu.
   Razlog obustave obveza Zajednice je taj što Sjedinjene Američke Države nisu uspjele ispuniti svoje obveze iz Sporazuma, a posebno u odnosu na postupke koje je potrebno provesti za priznavanja tijela za ocjenu sukladnosti koje je odredila Komisija. Ovo je dovelo do situacije u kojoj tijela za ocjenu sukladnosti, a koja su odredila ili koja trebaju odrediti tijela za imenovanja države članice, ne mogu biti ocijenjena, nadzirana ili priznata na način predviđen Sporazumom.
   Zajednica je zbog toga izgubila pristup tržištu u odnosu na ocjenu sukladnosti za svoje proizvode obuhvaćene Sektorskim prilogom za električnu sigurnost.
   Također se smatra da Sjedinjene Države nisu uspjele održati sposobnima pravna i regulatorna tijela za provedbu odredaba Sektorskog priloga za električnu sigurnost, a posebno jer se isti odnosi na oslanjanje Uprave za sigurnost na radu i zdravstvo na ocjenu na licu mjesta donesenu od tijela države članice za imenovanje tijela za ocjenu sukladnosti smještenih na njihovom državnom području.
   Zajednica i Sjedinjene Države održale su, u skladu s trećom rečenicom članka 2. Sporazuma, brojna savjetovanja koja nisu dovela do zadovoljavajućega rješenja.
   Obustava obveza Zajednice, kako je gore navedeno, počinje od dana objave ove napomene u Službenom listu Europskih zajednica.
   Vijeće Europske unije koristi ovu priliku kako bi Misiji Sjedinjenih Američkih Država u Europskoj uniji uputilo izraze svog najdubljeg poštovanja.


title: Odluka Vijeća (ZVSP) 2016/947 od 14. lipnja 2016. o izmjeni Zajedničke akcije 2008/124/ZVSP o Misiji Europske unije za uspostavu vladavine prava na Kosovu (Ovim se nazivom ne dovode u pitanje stajališta o statusu te je on u skladu s RVSUN-om 1244 (1999) i mišljenjem Međunarodnog suda o proglašenju neovisnosti Kosova.) (EULEX KOSOVO)

text:
                  15.6.2016

                  HR

                  Službeni list Europske unije

                  L 157/26

            ODLUKA VIJEĆA (ZVSP) 2016/947
      od 14. lipnja 2016.
      o izmjeni Zajedničke akcije 2008/124/ZVSP o Misiji Europske unije za uspostavu vladavine prava na Kosovu (*) (EULEX KOSOVO)
      VIJEĆE EUROPSKE UNIJE,
      uzimajući u obzir Ugovor o Europskoj uniji, a posebno njegov članak 28. članak 42. stavak 4. i članak 43. stavak 2.,
      uzimajući u obzir prijedlog Visokog predstavnika Unije za vanjske poslove i sigurnosnu politiku,
      budući da:

                  (1)

                  Vijeće je 4. veljače 2008. donijelo Zajedničku akciju 2008/124/ZVSP (1).

                  (2)

                  Vijeće je 12. lipnja 2014. donijelo Odluku 2014/349/ZVSP (2) o izmjeni Zajedničke akcije 2008/124/ZVSP i produljilo je do 14. lipnja 2016.

                  (3)

                  Vijeće je 11. lipnja 2015. donijelo Odluku 2015/901/ZVSP (3) o izmjeni Zajedničke akcije 2008/124/ZVSP kojom se predviđa financijski referentni iznos za razdoblje od 15. lipnja 2015. do 14. lipnja 2016.

                  (4)

                  Zajedničku akciju 2008/124/ZVSP trebalo bi izmijeniti kako bi se produljio mandat Misije EULEX Kosovo do 14. lipnja 2018. i osigurao novi financijski referentni iznos za razdoblje od 15. lipnja 2016. do 14. lipnja 2017.

                  (5)

                  Ništa u ovoj Odluci ne bi se smjelo tumačiti na način da se dovode u pitanje neovisnost i autonomija sudaca i tužitelja.

                  (6)

                  S obzirom na posebnu prirodu aktivnosti Misije EULEX Kosovo u pogledu pružanja podrške premještenim sudskim postupcima unutar države članice, ovom je Odlukom primjereno odrediti iznos predviđen za pokrivanje podrške premještenim sudskim postupcima unutar države članice i osigurati provedbu tog dijela proračuna putem bespovratnih sredstva.

                  (7)

                  Misija EULEX Kosovo provodit će se u kontekstu stanja koje bi se moglo pogoršati i koje bi moglo ugroziti ostvarivanje ciljeva vanjskog djelovanja Unije, kako je navedeno u članku 21. Ugovora.

                  (8)

                  Zajedničku akciju 2008/124/ZVSP stoga bi trebalo na odgovarajući način izmijeniti,

            DONIJELO JE OVU ODLUKU:
      Članak 1.
      Zajednička akcija 2008/124/ZVSP mijenja se kako slijedi:

                  1.

                  Članak 16. mijenja se kako slijedi:

                              (a)

                              u stavku 1. dodaju se sljedeći podstavci:
                              „Financijski referentni iznos namijenjen pokrivanju rashoda Misije EULEX KOSOVO od 15. lipnja 2016. do 14. lipnja 2017. iznosi 63 600 000 EUR.
                              Od iznosa iz devetog podstavka, iznos od 34 500 000 EUR namijenjen je pokrivanju rashoda Misije EULEX KOSOVO za provedbu njezina mandata u Kosovu u razdoblju od 15. lipnja do 14. prosinca 2016., dok je iznos od 29 100 000 EUR namijenjen pokrivanju podrške premještenim sudskim postupcima unutar države članice u razdoblju od 15. lipnja 2016. do 14. lipnja 2017. Potonjim se iznosom također retroaktivno pokrivaju rashodi koji proizlaze iz pružanja podrške premještenim sudskim postupcima od 1. travnja 2016. Komisija potpisuje sporazum o dodjeli bespovratnih sredstava s voditeljem registra koji djeluje u ime registra za upravljanje premještenim sudskim postupcima za taj iznos. Pravila o bespovratnim sredstvima predviđena Uredbom (EU, Euratom) br. 966/2012 Europskog parlamenta i Vijeća (**) primjenjuju se na taj sporazum o dodjeli bespovratnih sredstava.
                              O financijskom referentnom iznosu za sljedeće razdoblje za Misiju EULEX Kosovo odlučuje Vijeće.

                                 (**)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.).”;"

                              (b)

                              stavak 4. zamjenjuje se sljedećim:
                              „4.   Misija EULEX KOSOVO odgovorna je za financijsko izvršenje proračuna Misije, osim u pogledu iznosa iz stavka 1. desetog podstavka koji se odnosi na pružanje podrške premještenim sudskim postupcima unutar države članice. U tu svrhu Misija EULEX KOSOVO potpisuje sporazum s Komisijom.”

                  2.

                  Članak 20. drugi podstavak zamjenjuje se sljedećim:
                  „Ona prestaje važiti 14. lipnja 2018. Vijeće, na prijedlog Visokog predstavnika i uzimajući u obzir dopunske izvore financiranja kao i doprinose ostalih partnera, donosi potrebne odluke kako bi se osiguralo da mandat Misije EULEX KOSOVO u pogledu pružanja podrške premještenim sudskim postupcima iz članka 3.a i povezana potrebna financijska sredstva ostanu na snazi do završetka tih sudskih postupaka.”

            Članak 2.
      Ova Odluka stupa na snagu na dan donošenja.

         Sastavljeno u Luxembourgu 14. lipnja 2016.

               Za Vijeće

               Predsjednik

            A.G. KOENDERS

         (*)  Ovim se nazivom ne dovode u pitanje stajališta o statusu te je on u skladu s RVSUN-om 1244 (1999) i mišljenjem Međunarodnog suda o proglašenju neovisnosti Kosova.

         (1)  Zajednička akcija Vijeća 2008/124/ZVSP od 4. veljače 2008. o Misiji Europske unije za uspostavu vladavine prava na Kosovu, EULEX Kosovo (SL L 42, 16.2.2008., str. 92.).

         (2)  Odluka Vijeća 2014/349/ZVSP od 12. lipnja 2014. o izmjeni Zajedničke akcije 2008/124/ZVSP o Misiji uspostave vladavine prava Europske unije na Kosovu, EULEX KOSOVO (SL L 174, 13.6.2014., str. 42.).

         (3)  Odluka Vijeća (ZVSP) 2015/901 od 11. lipnja 2015. o izmjeni Zajedničke akcije 2008/124/ZVSP o Misiji Europske unije za uspostavu vladavine prava na Kosovu, EULEX KOSOVO (SL L 147, 12.6.2015., str. 21.).